Τσάντες Βίκυ Καγιά Archives - ΤΣΑΝΤΕΣ 4Bag.gr\nΑρχική σελίδα / Άρθρα με ετικέτα “Τσάντες Βίκυ Καγιά”\nΕτικέτα: Τσάντες Βίκυ Καγιά\n10 Απριλίου, 2018 24 Μαρτίου, 2020\nΤο στιλ της Βίκυς Καγιά αρέσει στο περισσότερο γυναικείο κοινό και είναι πολλές οι φορές που οι γυναίκες προσπαθούν να αντιγράψουν τις επιλογές της. Βέβαια εκείνη ξέρει να το υποστηρίζει σωστά, σε αντίθεση με εμάς. Σίγουρα όμως μπορούμε να κρατήσουμε με την ίδια άνεση τις γυναικείες τσάντες που φοράει κι εκείνη. Θα χαρακτηρίζαμε το στιλ […]\n9 Ιουνίου, 2017 22 Μαρτίου, 2020\nTo γνωστό μοντέλο Βίκυ Καγιά φωτογραφήθηκε με τις αγαπημένες της τσάντες από την καλοκαιρινή συλλογή Trussardi Jeans και εντυπωσίασε για μια ακόμη φορά με το κομψό μίνιμαλ στυλ της. Οι φωτογραφίες προβλήθηκαν στις σελίδες της στα social media και συγκεκριμένα στο instagram. Η Βίκυ Καγιά εκτός από μοντέλο, παρουσιάστρια και επιχειρηματίας είναι και μια πολύ […]


Έκαναν φύλλο και φτερό φαρμακεία της Κρήτης - Νέα Κρήτη\nΈκαναν φύλλο και φτερό φαρμακεία της Κρήτης\nΗμερομηνία δημοσίευσης: 02/06/2016, 20:46\nΤελευταία ενημέρωση: 03/06/2016, 10:09\nΗ έφοδος ξεκίνησε τη Δευτέρα με στόχο τα φαρμακεία μεγάλων νοσοκομείων και του ΕΟΠΥΥ στην Αθήνα τη Θεσσαλονίκη τον Πειραιά και το Ηράκλειο, όπου σύμφωνα με τις πληροφορίες μας οι έρευνες συνεχίζονται ακόμη.\nΡάμπο της οικονομικής αστυνομίας κάνουν φύλλο και φτερό κάθε παραστατικό, "ανιχνεύοντας" τις προμήθειες και τη διαδρομή των Φαρμάκων Υψηλού Κόστους που χορηγούνται σε ογκολογικούς ασθενείς, σε ρευματοπαθείς, για αιματολογικά νοσήματα και άλλα.\nΣύμφωνα με πληροφορίες οι ελεγκτές έκαναν άνω-κάτω το ΠΑΓΝΗ εξετάζοντας εξονυχιστικά κάθε παραστατικό, αναζητώντας ακόμη και το τελευταίο κουτί των αποθεμάτων που έχουν δηλωθεί τόσο στις εγκαταστάσεις του φαρμακείου όσο και τις κλινικές\nΣτο πλαίσιο της επιχείρησης συνεργάζεται και το Σώμα Επιθεωρητών Υπηρεσιών Υγείας και Πρόνοιας του υπουργείου Υγείας που εξετάζουν από κοινού όλο το σύστημα διακίνησης και διαχείρισης των φαρμάκων υψηλού κόστους (Φ.Υ.Κ.).\nΑφορμή για τις έρευνες αποτέλεσε σύμφωνα με πληροφορίες η εκρηκτική αύξηση των δαπανών για την προμήθεια ακριβών σκευασμάτων. Σε κάποιο βαθμό ήταν αναμενόμενη καθώς από την 1η Ιανουαρίου τα συγκεκριμένα σκευάσματα εκτός από τα φαρμακεία του ΕΟΠΥΥ χορηγούνται και από τα νοσοκομεία.\nΩστόσο φαίνεται πως εκτιμήθηκε ότι σε κάποιες περιπτώσεις η αύξηση είναι κάτι παραπάνω από υπερβολική.\nΤα μέχρι τώρα αποτελέσματα των ερευνών αξιολογούνται από τους επιθεωρητές του υπουργείου Υγείας, όπως αναφέρει σε επίσημη ανακοίνωση του το υπουργείο Δημόσιας Τάξης.


Γεραπετρίτης: Όλος ο διπλωματικός κόσμος έχει συνταχθεί με τις ελληνικές θέσεις - ILARISSA.GR\nΑρχική Νέα Γεραπετρίτης: Όλος ο διπλωματικός κόσμος έχει συνταχθεί με τις ελληνικές θέσεις\nΣτο πλευρό της Ελλάδας βρίσκεται ο διπλωματικός κόσμος αναφορικά με τις εντάσεις που προκαλεί η Τουρκία και καλεί τη χώρα να αποσύρει το ερευνητικό της σκάφος και τα συνοδά πολεμικά.\nΑυτό τόνισε ο υπουργός Επικρατείας Γιώργος Γεραπετρίτης, σε συνέντευξή του στο ραδιοφωνικό σταθμό ΣΚΑΪ με την ταυτόχρονη επισήμανση ότι ολόκληρη η διεθνής κοινότητα επιδιώκει τα μέρη να καθίσουν να συζητήσουν υπό όρους ορθού λόγου και Διεθνούς Δικαίου, έτσι ώστε να επανέλθει μια σχετική σταθερότητα στην περιοχή.\nΕισαγωγικά ο υπουργός Επικρατείας περιέγραψε τη συγκυρία ως «ένα σημείο αιχμής της τουρκικής επιθετικότητας, υπήρξε μια πολύ μεγάλη ένταση που δημιουργήθηκε από την παραβατική ενέργεια δέσμευσης μεγάλου μέρους της ελληνικής υφαλοκρηπίδας. Και, όπως συνήθως συμβαίνει σε αυτές τις περιστάσεις», διαπίστωσε.\n«Όποιος προκαλεί την επιθετικότητα, έχει εύκολο τον τρόπο με τον οποίο κλιμακώνεται η ένταση, αλλά δεν έχει τον τρόπο με τον οποίο αποκλιμακώνεται» είπε.\nΚαι, συμπλήρωσε ότι όσο περνάει ο καιρός, όλοι αντιλαμβάνονται ότι η Τουρκία έχει μια ιδιαιτέρως επιθετική στρατηγική, είναι ατελέσφορη γιατί δεν οδηγεί σε οποιαδήποτε θετική κατάσταση για την ανατολική Μεσόγειο.\nΌμως, υπογράμμισε, «όλος ο διπλωματικός κόσμος, και οι περιφερειακές δυνάμεις και οι διεθνείς οργανισμοί όπως η Ε.Ε., και οι ισχυρές δυνάμεις όπως οι ΗΠΑ, έχουν συνταχθεί με τις ελληνικές θέσεις και καλούν την Τουρκία να αποσύρει το ερευνητικό της σκάφος και τα συνοδά πολεμικά».\nΕνώ «στο βάθος αυτού του διπλωματικού μαραθώνιου αυτό το οποίο διαφαίνεται, είναι επιτέλους να υπάρξει εκ μέρους της Τουρκίας η αυτονόητη διπλωματικά θέση που είναι ότι θα πρέπει να υπάρξει συζήτηση για το μόνο εριζόμενο ζήτημα που είναι η οριοθέτηση των θαλασσίων ζωνών».\nΥπό όρους, μάλιστα, που θα διασφαλίζουν ένα ωφέλιμο αποτέλεσμα. Δηλαδή όχι ενόσω γίνονται συζητήσεις, ταυτόχρονα να προσβάλλονται οι θαλάσσιες ζώνες που στην πραγματικότητα αποτελούν το αντικείμενο αυτής της συζήτησης, αλλά να υπάρχει πλήρης καταλλαγή και εκεχειρία, διευκρίνισε ο Γ. Γεραπετρίτης.\n«Η τουρκική διπλωματία θα αναζητήσει έναν τρόπο διαφυγής»\nΣτο ερώτημα αν ο Πρόεδρος της Τουρκίας ακούει όσα του μεταφέρουν, του ζητούν άλλοι ηγέτες, ο υπουργός απάντησε σημειώνοντας ότι «το αν ακούει (ο κ. Ερντογάν) ή όχι ανάγεται στη δική του ιδιοσυγκρασία και σκέψη».\nΑυτή τη στιγμή, εν τέλει, η Τουρκία δεν έχει κανένα απολύτως διπλωματικό έρεισμα, έχει καταφέρει με την επιθετική της στρατηγική να απολέσει και την παράσταση ισχύος που διαθέτει στην Ανατολική Μεσόγειο αλλά ακόμη ακόμη -αν υπήρξε κάποια στιγμή- και το τελευταίο ίχνος διπλωματικής αξιοπιστίας, ανέφερε επίσης και προχώρησε στην εκτίμηση ότι, «η τουρκική διπλωματία θα αναζητήσει έναν τρόπο διαφυγής από το βαθύτατο αυτό εγκλωβισμό στον οποίον έχει περιέλθει (…) θα ακούσει εν τέλει χωρίς να θυσιάσει μεγάλο κομμάτι από τη δική της παράσταση δύναμης»\nΚαι στο ερώτημα, αν αυτός ο τρόπος εξόδου θα μπορούσε να είναι η επιστροφή στο τραπέζι των διερευνητικών επαφών (που ήταν προγραμματισμένες για τέλος Αυγούστου και πάγωσαν με πρωτοβουλία της Τουρκίας μετά το ελληνο-αιγυπτιακό σύμφωνο), ο υπουργός Επικρατείας απάντησε: «Νομίζω πως ναι».\nΚαι, συνεχίζοντας, ολόκληρη η διεθνής κοινότητα επιδιώκει τα μέρη να καθίσουν να συζητήσουν υπό όρους ορθού λόγου και Διεθνούς Δικαίου, έτσι ώστε να επανέλθει μια σχετική σταθερότητα στην περιοχή -και άρα «εκείνο που έχουμε στο βάθος του μυαλού μας είναι πραγματική, ουσιαστική και ωφέλιμη συζήτηση με την Τουρκία, η οποία (συζήτηση) θα είναι σε θέση να αποδώσει καρπούς» μεταδίδει το ΑΠΕ-ΜΠΕ.\nΠαραλλήλως ο υπουργός Επικρατείας περιέγραψε και το δίλημμα που αντιμετώπισε η ελληνική κυβέρνηση και διπλωματία.\n«Σήμερα είτε θα βρισκόμασταν σε μια θέση χωρίς τη συμφωνία με την Αίγυπτο είτε στη σημερινή θέση με πολύ ενισχυμένη την ελληνική διπλωματία και ουσιαστικά εξουδετερωμένο το τουρκο-λιβυκό μνημόνιο (…) Η Τουρκία είχε ένα και μόνο διπλωματικό χαρτί να παίξει στις διερευνητικές επαφές -και αυτό ήταν το τουρκο-λιβυκό μνημόνιο», ανεξαρτήτως, πρόσθεσε, αν ήταν ανυπόστατο και παράνομο.\nΚατά συνέπεια, «ήταν η αυτονόητη εθνική θέση, με νόμιμο τρόπο να μπορέσουμε να εξουδετερώσουμε τις συνέπειες του τουρκο-λιβυκού μνημονίου», τόνισε ο υπουργός Επικρατείας και έκλεισε το σχετικό απόσπασμα λέγοντας ότι «η τουρκική αντίδραση έχει προκαλέσει τις αντίθετες συνέπειες από εκείνες που ενδεχομένως περίμενε η Τουρκία, έχει αντισυσπειρώσει τη διεθνή κοινότητα».\nΠολυμερής διπλωματία οι συναντήσεις Δένδια\nΜε αφορμή δε, τις χθεσινές και σημερινές συναντήσεις του υπουργού Εξωτερικών Νίκου Δένδια, ο υπουργός Επικρατείας έκανε λόγο για άσκηση πολυμερούς, με «σταυροειδή χαρακτηριστικά», διπλωματίας.\nΈφερε δε, το παράδειγμα πώς η επίσκεψη στο Ισραήλ δεν εξασφαλίζει μόνο τη συμπαράσταση μιας φίλης χώρας, -«συμπαράσταση είτε διπλωματική είτε αμιγώς επιχειρησιακή»- αλλά και την υποστήριξη της ισραηλίτικης κοινότητας, η οποία μαζί με το Ισραήλ, «έχουν πολύ μεγάλη επίδραση στις ΗΠΑ, νομίζω η αντίδραση αυτή θα φανεί εμπράκτως (…) μην ξεχνάμε ότι σε τρεις μήνες έχουμε εκλογές στις ΗΠΑ», δήλωσε με νόημα. Και, εν τέλει τόσο μέσω του εβραϊκού παράγοντα στις ΗΠΑ, όσο και της ελληνο-αμερικανικής κοινότητας, «έχουμε σοβαρότατους μοχλούς πίεσης και προς τις ΗΠΑ».\nΤην ίδια στιγμή «αναμένουμε από ΕΕ σαφή στήριξη των ελληνικών θέσεων», είπε επίσης με τη διευκρίνιση ότι πρόκειται για ένα άτυπο Συμβούλιο υπουργών Εξωτερικών, άρα «δεν είναι το αρμόδιο όργανο για να μπορέσει να επιβάλλει με αποφάσεις του πολύ σοβαρές κυρώσεις», ωστόσο «δεν παύει να είναι η έκφραση της διπλωματίας της ΕΕ».\n«Οι κυρώσεις δεν είναι αυτοσκοπός»\nΣτο ερώτημα δε, αν υπάρχουν κυρώσεις στο τραπέζι, ο Γ. Γεραπετρίτης απάντησε πως «προφανώς και υπάρχουν και θα υπάρξουν στο Συμβούλιο που θα ακολουθήσει στις 27 Αυγούστου. Όσο βαίνει κλιμακούμενη η ένταση εκ μέρους της Τουρκίας τόσο περισσότερο θα ενεργοποιείται η απειλή των κυρώσεων αυτών αλλά οι κυρώσεις δεν είναι αυτοσκοπός. Είναι στο τραπέζι για να εξυπηρετούν ένα αποτέλεσμα το οποίο θα είναι πρακτικό και ωφέλιμο στο τέλος της ημέρας -και αυτό θα είναι η Τουρκία να συνταχθεί με το Διεθνές Δίκαιο και τη διεθνή νομιμότητα».\n«Υπάρχει ένα κράτος που είναι σε απόλυτη σύμπλευση με το Διεθνές Δίκαιο -και αυτό είναι η Ελλάδα, το οποίο επιδεικνύει και υψηλό επίπεδο αυτοσυγκράτησης. Ολόκληρη η διεθνής κοινότητα μας πιστώνει το γεγονός το ότι δεν έχουμε αυτήν τη στιγμή εμπόλεμη αναβάθμιση στην περιοχή (…) Η αυτοσυγκράτηση, η σύνεση και η σωφροσύνη που επιδείξαμε, απέτρεψαν τα χειρότερα» ανέφερε.\nΑπό την άλλη πλευρά έχουμε ένα κράτος που ουσιαστικά ποντάρει στην ισχύ, την οποία θεωρεί ότι έχει, χρησιμοποιώντας το οποιοδήποτε μέσο», στηλίτευσε με έμφαση ο υπουργός Επικρατείας για να κλείσει λέγοντας ότι αυτό που συμβαίνει σήμερα, αποτελεί ένα κρίκο σε μια αλυσίδα ασύμμετρης διπλωματίας που περιελάμβανε το προσφυγικό-μεταναστευτικό πρόβλημα, τη συμφωνία με τη Λιβύη και, σήμερα, «τις ενέργειες που κατατείνουν αποκλειστικά σε εντυπώσεις ισχύος αντί να καθίσουμε να\nΠροηγούμενο άρθροΙδιοκτήτης πιτσαρίας στο Βόλο δάγκωσε διανομέα στη μύτη\nΕπόμενο άρθροΑνακοινώνονται νέα μέτρα για τον κορονοϊό – Έκκληση Μητσοτάκη στους νέους


Ο Κιελίνι «ντύθηκε» Μπουφόν! | Ποδόσφαιρο | ANT1 News\nΔημοσίευση: 23 Απριλίου 2015 12:30\nΟ Κιελίνι «ντύθηκε» Μπουφόν!\nΟ σκληροτράχηλος αμυντικός της Γιουβέντους αντίκρισε τη κίτρινη κάρτα πριν συμπληρωθεί καν ένα λεπτό, αποκρούοντας εντυπωσιακά με το χέρι!\nΤελικά φαίνεται ότι δεν είναι μύθος το περίφημο ποδοσφαιρικό ρητό που αποδίδεται στους εμπνευστές του κατενάτσιο, τους Ιταλούς αμυντικούς, ότι στο ποδόσφαιρο περνάει μόνο η μπάλα ή ο παίκτης, ποτέ και τα δύο.\nΣτο χθεσινό προημιτελικό του Champions League, ανάμεσα στη Μονακό και τη Γιουβέντους, ο Τζόρτζιο Κελίνι, στο ξεκίνημα του αγώνα έχασε το κοντρόλ της μπάλας και προκειμένου ο αντίπαλος που την έκλεψε να φύγει στην αντεπίθεση, έκανε ένα μπλονζόν και μάζεψε τη μπάλα με τέτοια μαεστρία που σίγουρα ο Μπουφόν θα ένιωσε κάποια τσιμπηματάκια ζήλιας.\nΤο χρονόμετρο του σταδίου έδειχνε μόλις 48 δευτερόλεπτα και ο διαιτητής κιτρίνισε τον Ιταλό αμυντικό. Η φάση ήταν τόσο εντυπωσιακή που πριν καν τελειώσει η αναμέτρηση το Twitter πήρε φωτιά και οι εμπνεύσεις των χρηστών με πρωταγωνιστή τον Κιελίνι ήταν ανεπανάληπτες.\nΕΝΟΤΗΤΕΣ Champions League, Γιουβέντους, Μονακό, Τζανλουίτζι Μπουφόν, Κιελίνι, χέρι


PIN στις ανέπαφες συναλλαγές πάνω από ένα ποσό, και άλλες αλλαγές που έρχονται στις κάρτες τον Σεπτέμβριο - epirus24.gr ioannina24.gr arta24.gr preveza24.gr igoumenitsa24.gr\nPIN στις ανέπαφες συναλλαγές πάνω από ένα ποσό, και άλλες αλλαγές που έρχονται στις κάρτες τον Σεπτέμβριο\nΑπό τις 14 Σεπτεμβρίου του 2019 αναμένεται να τεθεί σε ισχύ ο νέος κανονισμός της Ευρωπαϊκής Ένωσης για τις συναλλαγές που διενεργούνται με τη χρήση καρτών πληρωμών, χρεωστικών, πιστωτικών και προπληρωμένων. Αναλυτικά, οι νέες απαιτήσεις ασφαλείας θα αφορούν τις ακόλουθες περιπτώσεις συναλλαγών τόσο στην χώρα μας όσο και στην υπόλοιπη Ευρώπη τα εξής: -Ανέπαφες πληρωμές […]\nΑπό τις 14 Σεπτεμβρίου του 2019 αναμένεται να τεθεί σε ισχύ ο νέος κανονισμός της Ευρωπαϊκής Ένωσης για τις συναλλαγές που διενεργούνται με τη χρήση καρτών πληρωμών, χρεωστικών, πιστωτικών και προπληρωμένων. Αναλυτικά, οι νέες απαιτήσεις ασφαλείας θα αφορούν τις ακόλουθες περιπτώσεις συναλλαγών τόσο στην χώρα μας όσο και στην υπόλοιπη Ευρώπη τα εξής: -Ανέπαφες πληρωμές με κάρτα σε τερματικά...


Το Χόλυγουντ εκπέμπει σήμα κινδύνου για το μέλλον των κινηματογράφων | Κοντολογίς\n3 Οκτωβρίου 2020, 21:39\nΗ πανδημία του κορωνοϊού έχει προκαλέσει τεράστια αναστάτωση στον χώρο του θεάματος και παρά την επανέναρξη των γυρισμάτων σε πολλές μεγάλες παραγωγές, το μέλλον των κινηματογραφικών αιθουσών παραμένει αβέβαιο.\nΣε μια ανοιχτή επιστολή προς το αμερικάνικο Κογκρέσο, πολλοί μεγάλοι κινηματογραφιστές ένωσαν τις φωνές τους και ζήτησαν περαιτέρω ενίσχυση των πληττόμενων αιθουσών.\nΤο 93% των κινηματογράφων κατέγραψε απώλειες της τάξης του 75% στο δεύτερο τρίμηνο του έτους – από τον Απρίλιο έως τον Ιούνιο – μετά το ξαφνικό lockdown του περασμένου Μαρτίου.\nΠαρά το γεγονός ότι περίπου οι μισοί κινηματογράφοι λειτουργούν πλέον στην χώρα, τα μεγάλα στούντιο διστάζουν να κυκλοφορήσουν τις μεγάλες παραγωγές, οπότε οι αίθουσες παραμένουν κυρίως άδειες.\nΠροηγούμενο άρθρο Επιτέλους βρέθηκε και κάτι…\nΕπόμενο άρθρο CNN: Το παρασκήνιο της διακομιδής Τραμπ στο νοσοκομείο -Γιατί άργησε να γίνει, τι έλεγε ο Αμερικανός πρόεδρος


Σαββατοκύριακο Herbal Chai Black Coffee - Ιστολόγιο\nΑρχική σελίδαΆτομα κατά μεταναστευτική κατάστασηΣαββατοκύριακο Herbal Chai Black Coffee\nΣαββατοκύριακο Herbal Chai Black Coffee\nΤο Σαββατοκύριακο, υπάρχει περισσότερος χρόνος για καφέ. Συνεχίζω και συνεχίζω για το τσάι από βότανα (και ειλικρινά, αυτό είναι συνήθως αυτό που υπάρχει στην κούπα μου), αλλά ελάχιστα γνωστό γεγονός – ΑΓΑΠΩ τον καφέ εξίσου με το τσάι. Καθώς δεν πρέπει να χάνω επιπλέον σαλόνι, φτιάχνω μια μεγάλη γαλλική πρέσα μαύρου καφέ από βότανα το Σαββατοκύριακο και πίνω νωρίς το απόγευμα. Πάντα προτιμούσα τον μαύρο καφέ, χωρίς να βάζω τίποτα μέσα. Έτσι, ιστορικά ήμουν λίγο σνομπ Πραγματικά καφές καλής ποιότητας γιατί δεν ασχολούμαι με τη γεύση. Αυτή η εκδοχή όμως, είναι ένα φίλτρο καφέ + βότανα που φτιάχνω εδώ και λίγους μήνες και το λατρεύω εξίσου.\nΈνα από τα καλύτερα/χειρότερα σημεία σχετικά με την εργασία από το σπίτι 100% του χρόνου είναι ο διαχωρισμός μεταξύ των ωρών εργασίας και των μη ωρών εργασίας. Έχω την τάση να ολοκληρώνω πράγματα, αν είναι στη λίστα με τις υποχρεώσεις μου, ανεξάρτητα από την ημέρα. Έχω μια νοοτροπία «άγγιξέ το μια φορά». Δεν μου αρέσει να αφήνω τα πράγματα χωρίς να τελειώνουν, αν ξέρω ότι απλώς κάνω παρέα περιμένοντας να το κάνω. Έχω τοποθετήσει πολλά συστήματα για να τα κλείνω ορισμένες ώρες της ημέρας και τα έχουν όλα περίπου ήταν ημι-επιτυχής. Αλλά το νούμερο ένα πράγμα που πραγματικά με βοηθά να χωρίζω όταν δουλεύω και όταν δεν είμαι είναι αυτό που πίνω. Όταν πίνω καφέ, είναι το πρωί, και συνήθως γύρω στις 6 π.μ.-9:30 π.μ. Δεν δουλεύω τότε και δεν ξεκινάω μέχρι να τελειώσει ο καφές. Μετά αλλάζω το τσάι και το μυαλό μου είναι εξαιρετικά συγκεντρωμένο και έτοιμο. Περίεργο το ξέρω, αλλά λειτουργεί. Κάνει την ώρα του πρωινού καφέ ακόμα πιο πολύτιμη για μένα. Δεν είναι κάτι που συνήθως παραλείπω. Σήμερα το πρωί, συγκεκριμένα, χρειάστηκα μια επιπλέον ώρα για να ξεκινήσω το βιβλίο της επιλογής μου για τον Φεβρουάριο, Όρια και Προστασία και έφτασε στα μισά του δρόμου σε ένα κύμα ένδοξου headspace. Συνιστώ ανεπιφύλακτα αυτό. Ξέρω ότι θα επιστρέψω και θα το ξαναδιαβάσω μερικές φορές αυτό το μήνα για να τα αφήσω όλα να βυθιστούν.\nΔιαβάστε περισσότερα: Book Nook 2019\nΣύντομο και απλό, προτιμώ να χρησιμοποιώ ένα δυνατό ψητό καφέ, χοντροαλεσμένο, και στη συνέχεια να προσθέτω μερικά βότανα από βότανα όπως πικραλίδα, κανέλα, τζίντζερ ή λίγο μοσχοκάρυδο. Αυτές τις μέρες, απλώς αδειάζω μια τσάντα Παραδοσιακά Φάρμακα Πικραλίδα Τσάι στη γαλλική πρέσα μαζί με τον αλεσμένο καφέ για να βράσουν μαζί. Ο καφές της επιλογής μου ήταν εδώ και χρόνια Το Περιστέρι (Κορσική συγκεκριμένα) και μετά προσθέτω μια παύλα του ακατέργαστη σκόνη κακάο πολύ. Στην κούπα μου προσθέτω λίγο κρέμα καρύδας σε σκόνη και Σκόνη μανιταριού Reishi για να ανακατέψετε ένα αληθινό ελιξίριο αίσθησης φίλτρου. Είναι λεπτό και γλυκό αλλά ανακουφιστικό με τα βότανα chai και τα αρωματικά τους. Πίνοντας αργά, είναι ένα από τα αγαπημένα μου μέρη του πρωινού.\n3 κουταλιές της σούπας χοντροαλεσμένο σκούρο καβουρδισμένο καφέ\n1 φακελάκι τσαγιού (άδειο) Dandelion Chai\n1 κουταλάκι του γλυκού ακατέργαστη σκόνη κακάο (περισσότερο για την κούπα σας, αν θέλετε)\n1 λίγη κουταλιά της σούπας κρέμα καρύδας σε σκόνη\n1 κουταλάκι του γλυκού σκόνη Reishi\nΦτιάχνει 2 κούπες\nΣε μια μεγάλη γαλλική πρέσα, προσθέστε τον αλεσμένο καφέ, το chai πικραλίδα και τη σκόνη κακάο. Καλύπτουμε με μόλις βρασμένο νερό και αφήνουμε να βράσει για 7 λεπτά. Πιέζω. Στην κούπα σας, προσθέστε τη σκόνη κρέμας καρύδας, τη σκόνη Reishi και επιπλέον σκόνη κακάο (1/4 κουταλάκι του γλυκού) αν θέλετε. Ρίξτε τον καφέ στην κούπα σας και ανακατέψτε καλά, και περιστασιακά στη συνέχεια. Πιείτε συνοπτικά και αργά.\nΠροηγούμενη ανάρτησηΚατηγορία 4 Τροπικός κυκλώνας Batsirai κατευθύνεται προς την ευάλωτη Μαδαγασκάρη » Γέιλ Climate Connections\nΕπόμενη ανάρτηση Αλμυρός φθινοπωρινός χυλός με δεντρολίβανο & αχλάδια | Συνεργασία με το Suite One Studio


Doreen Women's T-Shirt - PJ0APPL5040540000000 - PL504054 - Pepe Jeans - TPL Outlet | Ρούχα | Υποδήματα | Αξεσουάρ\nDoreen Women's T-Shirt\nΚωδικός : PL504054\nTreat yourself to this cool basic t-shirt, a design that’s dead easy to slot into your everyday wardrobe. Characteristic touches, such as the floral logo lettering on the chest, round off the look of this round neck top. In a regular fit, this short sleeve top will show you off to the fullest, while its gorgeous single jersey will ensure you feel comfy around the clock.\nColour: Παρακαλώ επιλέξτε Steel Blue Optic White\nPepe Jeans Women's Doreen T-Shirt\nFloral print on the chest with Pepe Jeans logo


Άγιο είχε ο Μουρούτης | Onsports.gr\nhome ΠοδόσφαιροΕρασιτεχνικόΕΠΣ Ανατολικής ΑττικήςΆγιο είχε ο Μουρούτης Κοινοποιήστε\nΆγιο είχε ο Μουρούτης\tΣυντάκτης: Οnsports Team\nΔημοσίευση: Πέμπτη, 22 Μαρτίου 2012 19.26\nΤα χειρότερα γλίτωσε ο Γιώργος Μουρούτης, ο οποίος προ ημερών είχε εργατικό ατύχημα.\tΟ ποδοσφαιριστής του Γραμματικού, ο οποίος είναι πυροσβέστης, είχε βρεθεί σε καράβι για να σβήσει φωτιά, και έπεσε από ύψος τριών μέτρων.Ευτυχώς όμως γλίτωσε με επιπόλαια τραύματα, κάτι που διαπιστώθηκε μετά τη μεταφορά του στο νοσοκομείο.Αφού του προσφέρθηκαν οι πρώτες βοήθειες, ο Μουρούτης πήγε στο σπίτι του, χωρίς να έχει κάποιο σοβαρό πρόβλημα.Έλαβε μάλιστα μέρος στις τελευταίες προπονήσεις και εκτός απρόοπτου θα χρησιμοποιηθεί στον αγώνα πρωταθλήματος με τον Θησέα. Κατηγορία: Ερασιτεχνικό - ΕΠΣ Ανατολικής Αττικής\nΓραμματικό – Παλλαυρεωτικός 1-1


'Εξάγωνο Αφροδίτης - Ερμή , Χαρούμενες ειδήσεις !!! | Oroskopos.tv\n‘Εξάγωνο Αφροδίτης – Ερμή , Χαρούμενες ειδήσεις !!!\nΟ τρόπος με τον οποία επικοινωνούμε κάθε στιγμή είναι διαφορετικός, άλλες φορές μπορεί να γίνουμε τρυφεροί, και άλλες πιο αιχμηροί, όποιον τρόπο και αν επιλέξουμε ο στόχος μας παραμένει ένας, να εκφράσουμε με άνεση τις σκέψεις και τα συναισθήματα μας.\nΣτις 04/09 η Αφροδίτη, λίγες μέρες πριν αποχωρήσει από το ζώδιο του Καρκίνου και μετά από την ιδιαίτερα πιεστική όψη τετραγώνου που προηγήθηκε με τον Άρη) θα σχηματίσει όψη εξάγωνου με τον Ερμή λίγο πριν και αυτός αποχωρήσει από το ζώδιο της Παρθένου (28ο 26’).\nΚάτω από την επιρροή της όψης εξάγωνου της Αφροδίτης με τον Ερμή θα έχουμε την δυνατότητα να επικοινωνήσουμε με άνεση κατά τη διάρκεια των προσωπικών και των επαγγελματικών συζητήσεων τις απόψεις μας δίνοντας ιδιαίτερη έμφαση στις λεπτομέρειες, θα εκφράσουμε τα συναισθήματα μας με ιδιαίτερη τρυφερότητα, θα έχουμε ευχάριστες και ιδιαίτερα σημαντικές γνωριμίες, και με χαρά θα δούμε ότι γινόμαστε δημοφιλείς και αγαπητοί από τον φιλικό και κοινωνικό μας κύκλο.\nΗ όψη εξάγωνου που θα σχηματίσει ο Ερμής με την Αφροδίτη θα επηρεάσει θετικά από τα ζώδια του Παρορμητικού Σταυρού τους Καρκίνους και τους Αιγόκερους, ενώ από τα ζώδια του Μεταβλητού Σταυρού τους Παρθένους και τους Ιχθύες, καθώς και όσους έχουν Ωροσκόπο ή προσωπικούς πλανήτες σε αυτή τη μοίρα .\nΑς δούμε πως θα επηρεάσει αυτή η όψη τα 12 ζώδια. Η θετική επιρροή της όψης ισχύει για 3 ημέρες -/+.\nΤις τελευταίες ημέρες όλη σας την ενέργεια την έχετε διοχετεύσει στην δουλειά σας.\nΗ μεθοδικότητα σας και η αποτελεσματικότητα σας θα σας βοηθήσουν, κάτω από την επιρροή της όψης εξάγωνου που θα σχηματίσει ο Ερμής από το ζώδιο της Παρθένου με την Αφροδίτη από το ζώδιο του Καρκίνου, να δώσετε άμεσες λύσεις στα θέματα που θα προκύψουν στην δουλειά σας, το αποτέλεσμα θα είναι η δημοτικότητα σας να ανεβεί κατακόρυφα.\nΤις ιδέες σας θα έχετε την ευκαιρία να αναπτύξετε στους φίλους και στα αγαπημένα σας πρόσωπα αυτές τις ημέρες εσείς οι Ταύροι. Εκμεταλλευτείτε την θετική όψη εξάγωνου που θα σχηματίσει η κυβερνήτης του ζωδίου σας Αφροδίτη από το ζώδιο του Καρκίνου με τον Ερμή από το φιλικό για εσάς ζώδιο της Παρθένου, για να επικοινωνήσετε ένα φιλόδοξο σχέδιο σας που θέλετε να βάλετε άμεσα σε πρακτική εφαρμογή, ενώ σε προσωπικό επίπεδο, θα εκφράσετε με ιδιαίτερη τρυφερότητα τα συναισθήματα σας στο ερωτικό σας ταίρι.\nΠιο σίγουροι για τον εαυτό σας από κάθε άλλη φορά νιώθετε αυτές τις ημέρες εσείς οι Δίδυμοι. Η όψη εξάγωνου που θα σχηματίσει ο κυβερνήτης του ζωδίου σας Ερμής από το ζώδιο της Παρθένου με την Αφροδίτη από το ζώδιο του Καρκίνου, θα σας βοηθήσει να ολοκληρώσετε με επιτυχία μια σημαντική οικονομική συμφωνία, ενώ σε προσωπικό επίπεδο, θα είστε ιδιαίτερα δοτικοί με τους αγαπημένους σας.\nΤην γοητεία σας θα εκμεταλλευτείτε αυτές τις ημέρες εσείς οι Καρκίνοι. Η όψη εξάγωνου που θα σχηματίσει η Αφροδίτη, λίγο πριν αποχωρήσει από το ζώδιο σας, με τον Ερμή από το ζώδιο της Παρθένου θα ενισχύσει την επικοινωνιακή σας άνεση τόσο στις προσωπικές όσο και στις επαγγελματικές σας επαφές, ενώ σας υπόσχεται ότι θα σας φέρει και σημαντικές γνωριμίες τις οποίες πρέπει να εκμεταλλευτείτε άμεσα.\nΠολλές συζητήσεις στο παρασκήνιο έχετε αυτή τη χρονική περίοδο εσείς οι Λέοντες. Η όψη εξάγωνου που θα σχηματίσει ο Ερμής από το ζώδιο της Παρθένου με την Αφροδίτη από το ζώδιο του Καρκίνου, θα σας βοηθήσει να ολοκληρώσετε με επιτυχία τις συζητήσεις μιας νέας οικονομικής συμφωνίας η οποία θα πρέπει να μείνει μυστική για λίγο καιρό ακόμα, ενώ σε προσωπικό επίπεδο, θα ζήσετε όμορφες ερωτικές στιγμές με ένα άτομο από το ερωτικό σας παρελθόν.\nΙδιαίτερα χαρούμενοι είστε αυτές τις ημέρες εσείς οι Παρθένοι. Η παρουσία του κυβερνήτη του ζωδίου σας Ερμή στο ζώδιο σας και η θετική όψη εξάγωνου που θα σχηματίσει με την Αφροδίτη από το ζώδιο του Καρκίνου, θα σας βοηθήσει να κερδίσετε τις εντυπώσεις του φιλικού και κοινωνικού σας κύκλου με τον λόγο και την επικοινωνιακή σας άνεση, ενώ σε προσωπικό επίπεδο, είναι πιθανό να εκφράσετε τα συναισθήματα σας σε ένα φιλικό σας πρόσωπο.\nΤην εικόνα σας προσπαθείτε να βελτιώσετε αυτή τη χρονική περίοδο εσείς οι Ζυγοί. Η όψη εξάγωνου που θα σχηματίσει ο Ερμής από το ζώδιο της Παρθένου με την κυβερνήτη του ζωδίου σας Αφροδίτη από το ζώδιο του Καρκίνου, θα σας βοηθήσει να προωθήσετε τα επαγγελματικά σας σχέδια, ενώ εάν χρειαστεί είναι πιθανό να έχετε και μερικές κρυφές συναντήσεις.\nΤα μελλοντικά σας σχέδια προσπαθείτε να προωθήσετε αυτές τις ημέρες εσείς οι Σκορπιοί. Γι’ αυτό και θα δεχτείτε με μεγάλη χαρά την πρόσκληση ενός φιλικού σας προσώπου όπου θα έχετε την ευκαιρία να γνωρίσετε αρκετά σημαντικά πρόσωπα τα οποία μπορούν να σας βοηθήσουν επαγγελματικά, ενώ σε προσωπικό επίπεδο, είναι πιθανό να ζήσετε όμορφες στιγμές κατά τη διάρκεια ενός ταξιδιού.\nΤις βάσεις για τις μελλοντικές σας επιτυχίες βάζετε αυτές τις ημέρες εσείς οι Τοξότες. Οι συζητήσεις που θα έχετε αυτές τις ημέρες θα ολοκληρωθούν με επιτυχία, ενώ όσοι από εσάς είστε σε αναζήτηση νέας εργασίας, θα έχετε πολύ καλές οικονομικές προσφορές. Ενώ σε προσωπικό επίπεδο, η ερωτική σας ζωή θα ανανεωθεί.\nΝέες συνεργασίες προ των πυλών για εσάς τους Αιγόκερους. Η θετική όψη εξάγωνου που θα σχηματίσει η Αφροδίτη που βρίσκεται απέναντι από το ζώδιο σας ,στο ζώδιο του Καρκίνου με τον Ερμή από το φιλικό για εσάς ζώδιο της Παρθένου, θα σας βοηθήσει να προχωρήσετε σε μια σημαντική επαγγελματική συνεργασία, ενώ σε προσωπικό επίπεδο, θα περάσετε όμορφες στιγμές με τον / την σύντροφο σας σε ένα ταξίδι.\nΠιο ήρεμη και αρμονική είναι πλέον η καθημερινότητα σας. Η όψη εξάγωνου που θα σχηματίσει η Αφροδίτη από το ζώδιο του Καρκίνου με τον Ερμή από το ζώδιο της Παρθένου, θα σας βοηθήσει να γίνει πιο όμορφη και αρμονική η ατμόσφαιρα στο χώρο της εργασίας σας, ενώ σε προσωπικό επίπεδο, ένα άτομο από το χώρο της εργασίας σας θα σας εκφράσει τα συναισθήματα του.\nΜια από τις πιο χαρούμενες περιόδους της χρονιάς περνάτε αυτές τις ημέρες εσείς οι Ιχθύες. Η όψη εξάγωνου που θα σχηματίσει η Αφροδίτη από το φιλικό για εσάς ζώδιο του Καρκίνου με τον Ερμή που βρίσκεται απέναντι από το ζώδιο σας, στο ζώδιο της Παρθένου, θα σας βοηθήσει να περάσετε όμορφες στιγμές με τα αγαπημένα σας πρόσωπα αλλά και το ερωτικό σας ταίρι, ενώ παράλληλα θα έχετε την ευκαιρία να αποκαταστήσετε τις σχέσεις σας αφήνοντας πίσω σας τις εντάσεις και τις παρεξηγήσεις.


Αγγελίες - Ανταλλαγή σπιτιού - Κέρκυρα\nΤίτλος: Ανταλλαγή σπιτιού\nΠεριγραφή: Για επαγγελματικούς λόγους, ζητείται ανταλλαγή σπιτιού στη βόρεια Κέρκυρα,5χλμ από Σιδάρι κ 10χλμ από Αχαράβη, πολύ ήσυχο μέρος πάνω σε λόφο ,με σπίτι στο κέντρο της πόλης ή κ κοντά σε αυτή.\nΤηλ. Επικοινωνίας: 6973238678\nΖητείται κτήμα για κλάδεμα δέντρων ελιών\nΑνταλλάσσω ελλειπτικό μηχάνημα 11.05.22\nΖητείται κτήμα για κλάδεμα δέντρων ελιών 28.04.22\nΑνταλλαγή σπιτιού 15.03.22\nΑνταλλαγή κατοικίας 13.03.22\nΖητείται μοντέλο για τοποθέτηση τεχνητών νυχιών 10.03.22


Φανατικοί με το «YFSF» οι δύο φίλοι | Espresso\nΦανατικοί με το «YFSF» οι δύο φίλοι\nΠαρασκευή, Απρίλιος 1, 2016 - 17:23\nΜια φιλία 30 χρονών έκανε τον Σταμάτη Φασουλή και τον Πέτρο Φιλιππίδη να πουν το «ναι» στην πρόταση που τους έγινε να συμμετάσχουν στην κριτική επιτροπή του «Your face sounds familiar 3», το οποίο κάνει πρεμιέρα την Κυριακή 3 Απριλίου στις 21.00. Οι δυο ηθοποιοί και σκηνοθέτες είναι καρδιακοί φίλοι με τον διευθυντή προγράμματος του ΑΝΤ1 Τζώνη Καλημέρη κι έτσι δεν μπορούσαν να αρνηθούν!\nΛίγα 24ωρα πριν από την έναρξη του σόου μεταμορφώσεων, ο ευγενής Σταμάτης Φασουλής έκλεψε τις εντυπώσεις στη συνάντηση με τους δημοσιογράφους, όταν αποκάλυψε ότι παρακολουθούσε φανατικά το τηλεπαιχνίδι, αφού η μεταμφίεση είναι μέρος της ζωής του από το πρωί έως το βράδυ. Μάλιστα, όταν δεν μπορούσε να δει live το επεισόδιο, το έγραφε στο βίντεο.\n«Το "ΥFSF" δεν απέχει και πολύ από το θέατρο. Από τα αγαπημένα μου παιχνίδια όταν κάθομαι στο σπίτι είναι να ερμηνεύω ένα τραγούδι του Πάριου, όπως θα το έλεγε όμως η Βανδή. Επίσης, μέσα από τις ασκήσεις φωνητικής που κάνω, οι γείτονες μου μ' ακούν συχνά να ψάλλω τον ύμνο "Τη Υπερμάχω" που έχει αυξητική κλίμακα ή το τραγούδι "Κλαίει η μάνα μου στο μνήμα κλαίει και η Παναγιά" του Μίκη Θεοδωράκη. Αρα η ζωή μου είναι συνυφασμένη με το τραγούδι. Αν ήμουν παίκτης, θα ήθελα να ενσαρκώσω τον Ζαμπέτα» δηλώνει στην «Espresso» ο Φασουλής.\n«Τρελάθηκα με τον Δόξα»\nΤη σκυτάλη πήρε ο Πέτρος Φιλιππίδης, ο οποίος είναι πολύ χαρούμενος ως μέλος της κριτικής επιτροπής. «Είμαι από τους δημιουργούς που αγαπάει την τηλεόραση. Το σόου το έβλεπα και είχα τρελαθεί όταν είχα παρακολουθήσει τον Κώστα Δόξα να κάνει τη Γωγώ Τσαμπά. Δεν το πίστευα».\n«Το σόου το παρακολουθούσα όταν έπαιρνε μέρος ο φίλος μου Θανάσης Αλευράς. Είδα τον αγώνα του και είχα συγκινηθεί πολύ στο τέλος. Είχε χαθεί ο Θανάσης από προσώπου γης για τρεις μήνες. Γι' αυτό κι ως παίκτης δεν θα έπαιρνα μέρος» λέει ο Νίκος Μουτσινάς, ο οποίος πλέον δηλώνει... αρραβωνιάρης της Μαρίας Μπεκατώρου.\nΟσο για την παρουσιάστρια; Θεωρεί την αλλαγή της κριτικής επιτροπής μια νέα εξέλιξη, εκείνη ωστόσο θέλει να παραμείνει ίδια και αυθόρμητη. «Εχω άγχος, δεν κοιμάμαι τα βράδια. Στην πρεμιέρα θέλω για γούρι μου τον σύζυγό μου Αντώνη. Ξέρω πλέον ότι τις Κυριακές θα είμαι από τις 6.30 το πρωί στον ΑΝΤ1 μέχρι τις 00.30, λόγω και του πρωινού μαγκαζίνο, αλλά δεν με πειράζει. Εχω ήδη φτιάξει και τις κουβερτούλες μου». Από την παρέα των κριτών έλειπε η Κατερίνα Παπουτσάκη, καθώς ήταν άρρωστος ο γιος της Μάξιμος.\nΣτο «ΥFSF3» θα δούμε τους Ελένη Καρακάση, Ζοζεφίν, Αποστολία Ζώη, Βαλέρια Κουρούπη, Ματθίλδη Μαγγίρα, Σταμάτη Γαρδέλη, Οθωνα Μεταξά, Βαλάντη, Δήμο Μπέκε και Γιάννη Κρητικό.\nΠήρε φόρα για... Ράλλη\n«Μαζί» στο θέατρο!


Η σημασία του να τρώτε μαζί | Nestlé Baby & Me\nΗ σημασία των οικογενειακών γευμάτων και του να αφήνεις το μωρό σου να σου δείχνει τον δρόμο\nΈρευνες έχουν δείξει ότι τα οικογενειακά γεύματα —ανεξάρτητα από το μέγεθος της οικογένειας— προσφέρουν και άλλα οφέλη στο μωρό πέρα από τη χαρά του να τρώτε μαζί.\nΈχει παρατηρηθεί ότι το να τρώτε μαζί ως οικογένεια ενισχύει την υγιεινή διατροφή και μειώνει τον κίνδυνο τα νήπια και τα παιδιά προσχολικής ηλικίας να γίνουν υπέρβαρα. Πολλοί γονείς πιστεύουν ότι το να τρώνε όλοι μαζί βοηθάει την οικογένεια να δεθεί και αποτελεί μια ευκαιρία να διδάξουν στα παιδιά τους υγιεινές διατροφικές συνήθειες και καλούς τρόπους στο τραπέζι σε ένα χαλαρό και ευχάριστο κλίμα. Η δημιουργία μιας ρουτίνας φαγητού όπου το μωρό σου θα νιώθει άνετα, θα είναι πολύ βοηθητική όταν διευρύνει το πλήθος και την ποικιλία των συμπληρωματικών τροφών που καταναλώνει.\nΕίναι σημαντικό τα οικογενειακά γεύματα να είναι μια ζεστή και ευχάριστη εμπειρία για το μωρό σου. Τώρα είναι η κατάλληλη στιγμή να αναλογιστείς το στυλ σίτισης και τις πρακτικές που χρησιμοποιείς, για να είσαι σίγουρη ότι εσύ και η οικογένειά σου δημιουργείτε ένα περιβάλλον που υποστηρίζει και ενθαρρύνει τη σίτιση με βάση τη διάθεση του μωρού (responsive feeding).\nΤι πρέπει να κάνεις και τι όχι για να απολαμβάνετε τα οικογενειακά γεύματα χωρίς άγχος\nΚάνε τα οικογενειακά γεύματα προτεραιότητα. Φάτε στο τραπέζι, την ίδια ώρα κάθε μέρα, όσο αυτό είναι δυνατόν, και ενθάρρυνε τη μπέιμπι σίτερ και τους άλλους φροντιστές να κάνουν το ίδιο.\nΜην αφήνεις καμία ευκαιρία χαμένη για το μωρό σου. Ακόμα και αν το μωρό σου έχει ήδη φάει, βαλ’ το να κάτσει στο τραπέζι και, αν δείχνει σημάδια πείνας, πρόσφερέ του μια ποικιλία από τροφές που μπορεί να φάει με το χέρι ώστε να συμμετέχει κι αυτό στο γεύμα. Τα μαλακά φρούτα ή τα καλομαγειρεμένα λαχανικά σε μπουκίτσες είναι άλλη μια ευκαιρία να του προσφέρεις θρεπτικές τροφές. Εάν δεν πεινάει, μην το πιέζεις να φάει. Άφησέ το να κάτσει στο τραπέζι και να βλέπει την οικογένεια να τρώει υγιεινές τροφές.\nΒεβαιώσου ότι το μωρό σου κάθεται άνετα και κάνε τα γεύματα μια θετική, συμμετοχική εμπειρία.\nΜη βάζεις το μωρό σου σε θέση απ’ όπου δεν μπορεί να δει την υπόλοιπη οικογένεια ή το φαγητό.\nΒεβαιώσου ότι το μωρό σου βλέπει εσένα και τα υπόλοιπα μέλη της οικογένειας να δίνετε το καλό παράδειγμα συμπεριφοράς και καλών τρόπων στο τραπέζι.\nΜην τρως το φαγητό σου γρήγορα ή αφηρημένα.\nΕπίλεξε υγιεινές τροφές τόσο για το μωρό σου όσο και για την υπόλοιπη οικογένεια.\nΜη βάζεις ανθυγιεινά σνακ, ζαχαρούχα ποτά ή γλυκά στο τραπέζι.\nΑλληλεπίδρασε με το μωρό σου και την υπόλοιπη οικογένεια. Οι ζωηρές συζητήσεις, η οπτική επαφή και τα χαμόγελα μεταξύ των γονιών και των παιδιών κάνουν την εμπειρία ευχάριστη για όλους.\nΜην ανοίγεις την τηλεόραση και μην έχεις κινητά ή άλλες οθόνες στο τραπέζι.\nΠοιο είναι ΤΟ ΠΡΟΣΩΠΙΚΟ ΣΟΥ προφίλ σίτισης;\nΤώρα που το μωρό σου έχει αρχίσει να συμμετέχει στα οικογενειακά γεύματα, είναι εύκολο να υιοθετήσεις συνήθειες σίτισης που ίσως να μην είναι ιδανικές. Ο τρόπος που ένας γονέας ταΐζει το μωρό του μπορεί να καθοριστεί νωρίς στη γονεϊκή του πορεία, οπότε είναι σημαντικό να αναλογιστείς τόσο το πώς προσφέρεις το φαγητό στο μωρό σου όσο και το τι του προσφέρεις.\nΟι επιστημονικές μελέτες υποστηρίζουν την πρακτική της σίτισης με βάση τη διάθεση του μωρού. Ο γονέας αποφασίζει ποιες υγιεινές τροφές θα προσφέρει στο μωρό του και πότε, και το μωρό αποφασίζει εάν και πόσο θέλει να φάει. Επιπλέον, ο γονέας δημιουργεί μια ατμόσφαιρα φροντίδας και άνεσης για την οικογένεια στο γεύμα η οποία διαπνέεται από μια θετική και ενθαρρυντική στάση, χωρίς να ασκείται πίεση για την κατανάλωση συγκεκριμένης ποσότητας φαγητού. Τα σημάδια πείνας και κορεσμού του μωρού γίνονται σεβαστά.\nΑναγνωρίζεις πτυχές της συμπεριφοράς σου στα παρακάτω τέσσερα «προφίλ σίτισης»;\nΧαρακτηριστικά τρόπου σίτισης: Δεν δίνεις προσοχή στα σημάδια πείνας και κορεσμού του μωρού σου, ούτε ανησυχείς εάν τα γεύματα που του προσφέρεις είναι υγιεινά ή ισορροπημένα. Εάν το μωρό σου χρησιμοποιεί μπιμπερό, του το κρατάς εσύ όταν πίνει. Εσύ, ή το μωρό σου, συνήθως παρακολουθείτε τηλεόραση ή χρησιμοποιείτε οθόνες κατά τη διάρκεια του ταΐσματος και δεν αλληλεπιδράτε μεταξύ σας. Δεν φροντίζεις να μειώσεις τις ζαχαρούχες ή ανθυγιεινές τροφές.\nΗ άποψη του ειδικού: Αυτό το υποχωρητικό προφίλ σίτισης δεν συνιστάται. Έρευνες δείχνουν ότι αυτό το προφίλ σίτισης συνδέεται με χαμηλότερη ποιότητα διατροφής και υψηλότερο βάρος των παιδιών.\nΧαρακτηριστικά τρόπου σίτισης: Ελέγχεις πόσο τρώει το παιδί σου και προσέχεις να μην του δίνεις πάρα πολύ φαγητό.\nΗ άποψη του ειδικού: Δεν συνιστάται ο περιορισμός της ποσότητας του φαγητού που τρώει το μωρό σου. Έρευνες έχουν δείξει ότι οι γονείς που έχουν μεγαλύτερα σε μέγεθος μωρά ίσως ανησυχούν που το μωρό τους είναι τόσο μεγάλο και προσπαθούν να περιορίσουν την ποσότητα του φαγητού που τρώει. Να θυμάσαι ότι για να αναπτυχθεί με υγεία, το μωρό σου είναι εκείνο που πρέπει να αποφασίζει πόσο χρειάζεται να φάει.\nΧαρακτηριστικά τρόπου σίτισης: Προσπαθείς να αυξήσεις την ποσότητα του φαγητού που τρώει το μωρό σου, πιέζοντάς το να φάει άλλη μία κουταλιά ή να τελειώσει το φαγητό που υπάρχει στο μπολάκι του, και επαινώντας το μετά από κάθε μπουκιά. Μερικές φορές χρησιμοποιείς το φαγητό για να ηρεμήσεις το μωρό σου ακόμα και αν δεν σου δείχνει σημάδια πείνας.\nΗ άποψη του ειδικού: Αυτό το πιεστικό προφίλ σίτισης δεν συνιστάται. Έρευνες έχουν αποκαλύψει ότι η άσκηση πίεσης στο μωρό σου για να φάει περισσότερο απ’ όσο θέλει, μπορεί να έχει αρνητικές επιπτώσεις στην ανάπτυξή του και μάλιστα μπορεί να έχει ως αποτέλεσμα να τρώει λιγότερα είδη υγιεινών τροφών αργότερα.\nΑνταποκρινόμενο στη διάθεση του μωρού\nΧαρακτηριστικά τρόπου σίτισης: Αφήνεις το μωρό σου να αποφασίσει πόσο θέλει να φάει και του δίνεις προσοχή όταν σου δείχνει ότι πεινάει. Το αφήνεις να σου πει το ίδιο πότε έχει χορτάσει και δεν το ενθαρρύνεις να συνεχίσει να τρώει εάν έχει φάει αρκετά.\nΗ άποψη του ειδικού: Το προφίλ σίτισης που ανταποκρίνεται στη διάθεση του μωρού συνιστάται. Μελέτες συνδέουν αυτή την προσέγγιση με την καλή ποιότητα διατροφής και την υγιή ανάπτυξη των παιδιών.\nΕάν πιστεύεις ότι παρουσιάζεις κάποια χαρακτηριστικά από τα τρία πρώτα προφίλ σίτισης, προσπάθησε να εισαγάγεις τις αρχές της σίτισης με βάση τη διάθεση του μωρού στα γεύματα. Η εφαρμογή των πρακτικών της σίτισης με βάση τη διάθεση του μωρού ενθαρρύνουν τις υγιεινές διατροφικές συνήθειες του μωρού σου τώρα, αλλά και όσο συνεχίζει να μεγαλώνει. (Διάβασε το άρθρο The dos and dont’s of responsive feeding για περισσότερες συμβουλές.\nΤελευταία αναθεώρηση: Οκτώβριος, 2017


Στην “Conventa Trend Bar New Europe 2021” η Π.Κ.Μ. – Περισκόπηση\nΣτην “Conventa Trend Bar New Europe 2021” η Π.Κ.Μ.\nΜε το σύνθημα «Περιφερειακή γνώση, το κλειδί για τη διεθνή επανεκκίνηση» (“Regional knowledge For Global Re:Start”), η “Conventa Trend Bar New Europe 2021” επικεντρώθηκε στους τρόπους διαχείρισης των σοβαρών επιπτώσεων της πανδημίας του κορωνοϊού στον τομέα του τουρισμού από τις Περιφέρειες και τους Δήμους στις αγορές της λεγόμενης «Νέας Ευρώπης» (κεντρική και νοτιοανατολική Ευρώπη), προσκαλώντας ειδικούς και επαγγελματίες του χώρου να παρουσιάσουν τη στρατηγική τους για την αντιμετώπιση της κρίσης και τα σχέδιά τους για την επανεκκίνηση του τουρισμού στην περιοχή τους στη μετά-covid εποχή.\n← ΣΥΡΙΖΑ Ημαθίας για εκτιμήσεις και αποζημιώσεις: “ επικοινωνιακός και μόνο ο χαρακτήρας της πολιτικής της ΝΔ” → Το τραγούδι της εβδομάδας (εβδομάδα 3, 2021)


Η πανδημία τελείωσε, η πανδημία τελειώνει - Aυτολεξεί\nΗ πανδημία τελείωσε, η πανδημία τελειώνει\nστις\t 15 Φεβρουαρίου 2022 ΑΠΟΨΕΙΣ-ΑΝΑΛΥΣΕΙΣ\nΤελειώνει, πράγματι; Ναι, τελειώνει αφού τελειώνει στο μυαλό μας. Λέω στο μυαλό μας, επειδή τα νούμερα είναι εδώ και είναι αμείλικτα. Όπου “νούμερα” φυσικά εννοούμε τους διασωληνωμένους και τους νεκρούς. Εκεί φτάσαμε. Να μη μας κόφτει όταν η αρρώστια και ο θάνατος είναι του αλλουνού και να τα βλέπουμε ως νούμερα. Έτσι είναι ο άνθρωπος.\nΗ αλήθεια είναι πως αναρωτιέται κανείς τι του συμβαίνει, αν ακόμη δεν έχει κολλήσει.\nΚαι ενώ νοιώθουμε να τα βρίσκουμε με τον ιό που προκάλεσε την πρώτη πανδημία του 21ου αιώνα, οι φορτηγατζήδες κάνουν κίνημα στον Καναδά. Δεν είναι όλοι οι φορτηγατζήδες αυτής της χώρας φυσικά. Είναι λίγοι, πολλοί λίγοι. Είναι από αυτούς που μας θυμίζουν το “Θέλμα και Λουίζ”. Το “κομβόι της ελευθερίας”!\n“Μαχητές της ελευθερίας” τους αποκαλεί ο Ντόναλντ Τραμπ, με τα “κίτρινα γιλέκα” τους παρομοιάζει η Μαρίν Λεπέν. Είναι του ιδίου φυράματος με το κίνημα που εισέβαλε στο Καπιτώλιο ενώ κατέρρεε ο Τραμπ, με το κίνημα των αρνητών της πανδημίας και των αντιεμβολιαστών σε όλη την Ευρώπη, με καμιά κατοσταριά φορτηγατζήδες που έκαναν κομβόι στο Ισραήλ απορώντας αν έτσι είναι η ελευθερία, αναφερόμενοι στους υγειονομικούς περιορισμούς. Είναι πράγματι ένα νέο κίνημα. Ένα σχεδόν παγκόσμιο κίνημα. Είναι μικρό αλλά είναι κίνημα. Ένα μικρό κίνημα που όμως επηρεάζει την ατζέντα συντηρητικών πολιτικών κομμάτων αλλά και κάποιων αριστερών ή και κεντρώων κομμάτων. Επίσης, επηρεάζει τον παγκόσμιο χώρο του “εναλλακτισμού” και του αριστερού αντισυστημισμού.\nΕίναι η νέα ακροδεξιά στους δρόμους. Ένα μικρό κίνημα που εμένα μου φέρνει στο μυαλό το μεγάλο ναζιστικό κίνημα της Γερμανίας κατά τη δεκαετία του 1930, όπου ακόμη και μέλη και στελέχη του κομμουνιστικού κόμματος και γενικότερα αριστερών οργανώσεων πλαισίωναν ανενδοίαστα το NSDAP – με το αζημίωτο, αφού κέρδιζαν μια “στέγη” και ίσως εργασία. Σήμερα, το νέο ακροδεξιό αυτό κίνημα είναι διασωληνωμένο με το κυβερνητικό και οικονομικό σύστημα, είτε μέσω οικονομικών λόμπυ που ελέγχουν ακροδεξιοί, είτε μέσω κρατικών χρηματοδοτήσεων. Στη Γερμανία, το κίνημα DIY, οι αντιαναπτυξιακοί χριστιανοί, πολλά αυτοδιαχειριζόμενα εναλλακτικά σχολεία, κοινότητες εναλλακτικής ιατρικής και φυσικού τρόπου ζωής, είναι βασικοί τροφοδότες του εν λόγω κινήματος. Δεν πρόκειται απλώς για χρηματοδοτούμενες δομές, αλλά για δομές με ισχυρές κυβερνητικές διασυνδέσεις και με εκλογικές προεκτάσεις.\nΜια με τον Κινέζο ιό του Τραμπ, μια με τη διεθνή συνωμοσιολογία, το σύγχρονο ακροδεξιό κίνημα βρήκε στην πανδημία το έδαφος να αναπτυχθεί.\nΚατέβηκε στους δρόμους χωρίς όμως φύρερ, αλλά με την προβιά του αντισυστημισμού και του εναλλακτισμού. Με την “ελευθερία” ως σημαία, αυτό το κατεξοχήν σύνθημα του φασισμού από τον Μουσολίνι μέχρι σήμερα, διατράνωσε αυτό το κίνημα την εναντίωσή του σε κάθε υποχρεωτικότητα στα μέτρα κατά του κορονοϊού. Διατράνωσε το δικαίωμα στον θάνατο του άλλου. Έφτιαξε έναν ακόμη εχθρό για να μπορέσει να συγκεντρωθεί, να ανασυνταχθεί και να υπάρξει.\nΗ πανδημία τελειώνει. Ο ιός που θα μείνει έχει να κάνει με την αποκάλυψη ενός νέου και επικίνδυνου ακροδεξιού κινήματος που μπλέκεται στα πόδια των κοινωνικών διεκδικήσεων με κίνδυνο να τις διαβάλει.\nΑς έχουμε λοιπόν την προσοχή μας στους αρνητές της επιστήμης όσο έχουμε την προσοχή μας σε αυτούς που την χρησιμοποιούν για κέρδη και εξουσία. Ας έχουμε την προσοχή μας στους αρνητές της κλιματικής κρίσης όσο έχουμε την προσοχή μας σε αυτούς που τη χρησιμοποιούν για την κερδοσκοπία και που στο τέλος αντί να προστατεύουν το περιβάλλον το καταστρέφουν με “οικολογικό” τρόπο.\nΚαι όσον αφορά τους λίγους φασίστες φορτηγατζήδες από τον Καναδά μέχρι το Ισραήλ, σιγά μη φοβηθούμε. Έχουμε “Θέλμα και Λουίζ”!\nTags: EditorialΚορονοϊός/πανδημίαΝίκος Ιωάννου\nΠούτιν, το «ξανθό γένος» που θα μας σώσει\nΑπό τη Μαύρη Θάλασσα στο Αιγαίο\nΒιοπολιτική Ουκρανία Γεωπολιτική Κριστίν Ρος Λευκορωσία Μπάμπης Βλάχος Ρωσική Επανάσταση Ιδεολογία Εξέγερση/Επανάσταση Φονταμενταλισμός Χάρης Ναξάκης Ζακ Κωστόπουλος Μακεδονία Εξάρχεια Ιωάννα-Μαρία Μαραβελίδη Διεθνές Ινστιτούτο Κοινωνικής Οικολογίας TRISE Κοινωνική οικολογία Αριστερά/Μαρξισμός ΛΟΑΤΚΙ+ Κράτος/Εξουσία Ελευθεριακός δημοτισμός Μέση Ανατολή Χρήστος Μαντούδης Αυτοθέσμιση Αστυνόμευση/Καταστολή Αθλητισμός Εξατομίκευση/Καταναλωτισμός Αρχαία Αθήνα


Managed Print Services στην Eurobank EFG από την Intersys – netweek.gr\nManaged Print Services στην Eurobank EFG από την Intersys\nΗ Intersys A.E., επίσημη αντιπρόσωπος των προϊόντων και των ολοκληρωμένων λύσεων της Canon για την ελληνική αγορά, υλοποίησε με επιτυχία έργο Managed Print Services (MPS) στην τράπεζα Eurobank EFG.\nΤο έργο MPS υλοποιήθηκε σε τρία διαφορετικά κτίρια της Τράπεζας, μεταξύ των οποίων τα κεντρικά γραφεία και το νέο κτίριο Eurobank Cards, και περιλαμβάνει ανανέωση στο μεγαλύτερο μέρος του εξοπλισμού, καθώς και υπηρεσίες e-maintenance για ηλεκτρονική βλαβοληπτική παρακολούθηση και αυτοματοποιημένη παραγγελία αναλωσίμων. Η υλοποίηση του έργου εξασφαλίζει μείωση του εκτυπωτικού κόστους που ξεπερνάει το 30% και σημαντική απλοποίηση της παρακολούθησης των εκτυπωτικών διαδικασιών.\nΣυγκεκριμένα, θεωρείται σημαντική η απεμπλοκή του προσωπικού από τις διαδικασίες αντιμετώπισης βλαβών και διαχείρισης αναλωσίμων και εξοπλισμού, ενώ η μείωση της κατανάλωσης χαρτιού και του ρεύματος ξεπερνούν αντίστοιχα το 15% και το 30%.\nΟ Γεράσιμος Βασιλόπουλος, Διευθυντής Πωλήσεων του Τομέα Αυτοματισμού Γραφείου της Intersys δήλωσε «Η Intersys με σύμμαχό της την υψηλή τεχνολογία της Canon ολοκληρώνει ένα σημαντικό έργο MPS και επιβεβαιώνει την ισχυρή παρουσία της στην αγορά διαχείρισης εκτυπώσεων».


Οι Κρυφές Ζωές της Κυρίας Λι | Mixtape.gr\nΣΚΗΝΟΘΕΣΙΑ/ΣΕΝΑΡΙΟ: Rebecca Miller\nΠΡΩΤΑΓΩΝΙΣΤΟΥΝ: Robin Wright Penn, Mike Binder, Alan Arkin\nΜια φιλήσυχη σύζυγος εκδότη μετακομίζει στα προάστια και βλέπει τη ζωή της να γίνεται συντρίμμια.\nΌχι ότι θα το πάρετε απαραίτητα πρέφα. Όλα στις Κρυφές Ζωές της Κυρίας Λι είναι αθόρυβα, όπως φαντάζομαι ότι τα ήθελε η Rebecca Miller, που μάλλον έχει βαρεθεί τις ηχηρές συνέπειες της προσωπικής της ζωής. Σύζυγος του Daniel Day Lewis και κόρη του Arthur Miller, πηγαίνει κόντρα στην οικογενειακή ιδιοσυγκρασία με ένα ήρεμο προαστιακό δράμα που έχει τα πάντα αλλά μοιάζει να μην αφορά κανέναν, ούτε καν την ίδια την πρωταγωνίστρια. H Pippa (Robin Wright Penn) είναι μια γυναίκα που δεν φέρνει αντιστάσεις: παντρεμένη με επιτυχημένο και πολύ μεγαλύτερό της εκδότη (Alan Arkin), τον ακολουθεί σε ήσυχη κοινότητα συνταξιούχων όταν η υγεία του αρχίζει να κλονίζεται. Αποκομμένη από τη γυαλιστερή ζωή της στη Νέα Υόρκη, αγκαλιάζει αγόγγυστα την απραξία όταν ξαφνικά συνειδητοποιεί ότι έχει πάθει νευρικό κλονισμό!\nΓια την απαραίτητη δραματική κορύφωση όμως θα χρειαζόταν κάτι πολύ πιο συναρπαστικό από την εμφάνιση του Keanu Reaves, που έχει αποδείξει εδώ και καιρό ότι δεν ανήκει στο ανθρώπινο είδος. Ανέκφραστος και ανώδυνος, διακοσμεί ικανοποιητικά την ταινία αλλά μετά βίας ξεχωρίζει από το ντεκόρ. Η Julianne Moore αντίθετα το γλεντάει μια χαρά σε ρόλο διεστραμμένης λεσβίας επισκιάζοντας τη Blake Lively (Gossip Girl), ένα ακόμη όμορφο πρόσωπο σε μιας χλιαρή θηλυκή σούπας (Maria Bello, Winona Ryder και Monica Belluci), που είναι περισσότερο εμφανίσιμη παρά νόστιμη.


Σπίτι > Προϊόντα > 11kv διακοπής(Σύνολο 13 Προϊόντα για 11kv διακοπής)\n11kv διακοπής - κατασκευαστής, εργοστάσιο, προμηθευτής από την Κίνα\nΕίμαστε εξειδικευμένες 11kv διακοπής κατασκευαστές και προμηθευτές / εργοστάσιο από την Κίνα. Χονδρική 11kv διακοπής με υψηλή ποιότητα ως χαμηλή τιμή / φθηνή, μία από τις κορυφαίες μάρκες 11kv διακοπής από την Κίνα, Shaanxi West Power Tongzhong Electrical Co., Ltd..\nWholesale 11kv διακοπής from China, Need to find cheap 11kv διακοπής as low price but leading manufacturers. Just find high-quality brands on 11kv διακοπής produce factory, You can also feedback about what you want, start saving and explore our 11kv διακοπής, We'll reply you in fastest.


Παράταση ανακοίνωσης - πρόσκλησης για την αναμόρφωση και εκ νέου κατάρτιση των δασικών χαρτών - Αποκεντρωμένη Διοίκηση Ηπείρου - Δυτικής Μακεδονίας | www.apdhp-dm.gov.gr\nΠαράταση της προθεσμίας για την κατάθεση στοιχείων ατομικών διοικητικών πράξεων στις κατά τόπους Δασικές Υπηρεσίες της Αποκεντρωμένης Διοίκησης Ηπείρου-Δυτικής Μακεδονίας, για την αναμόρφωση και εκ νέου κατάρτιση των δασικών χαρτών.\nΗ Αποκεντρωμένη Διοίκηση Ηπείρου – Δυτ. Μακεδονίας ενημερώνει τους ενδιαφερόμενους πολίτες ότι η προθεσμία για την κατάθεση των στοιχείων των ατομικών διοικητικών πράξεων στις κατά τόπους Δασικές Υπηρεσίες, για την αναμόρφωση και εκ νέου κατάρτιση των δασικών χαρτών , η οποία έληγε την Πέμπτη 20 Αυγούστου 2020, παρατείνεται κατά 25 ημέρες, έως Δευτέρα 14 Σεπτεμβρίου 2020.\nΗ καταληκτική ημερομηνία της προσκόμισης στις Υπηρεσίες μας, των στοιχείων που αφορούν διοικητικές πράξεις της περίπτωσης ζ της παρ. 6 και της παραγράφου 7 του άρθρου 3 του ν. 998/79, παρατείνεται κατά εικοσιπέντε (25) ημέρες και είναι η 14η Σεπτεμβρίου 2020 ημέρα Δευτέρα.\nΠαράταση - ανακοίνωση Δασών Άρτας\nΠαράταση - ανακοίνωση Δασών Γρεβενών\nΠαράταση - ανακοίνωση Δασών Θεσπρωτίας\nΠαράταση - ανακοίνωση Δασών Ιωαννίνων\nΠαράταση - ανακοίνωση Δασών Πρέβεζας\nΠαράταση - ανακοίνωση Δασών Φλώρινας


Νέα υπόθεση παράνομης κατοχής και διανομής παιδικής πορνογραφίας διερευνά η Αστυνομία, η οποία προχώρησε στη σύλληψη 35χρονου κατοίκου Λευκωσίας, για διευκόλυνση των ανακρίσεων.\nΗ διερεύνηση της υπόθεσης άρχισε μετά από πληροφορίες που λήφθηκαν από το Γραφείο Καταπολέμησης Ηλεκτρονικού Εγκλήματος, ότι μέσω συγκεκριμένης ηλεκτρονικής διεύθυνσης, είχε κατέβει παιδικό πορνογραφικό υλικό. Μετά από αποκάλυψη τηλεπικοινωνιακών δεδομένων και έκδοση σχετικού εντάλματος, διενεργήθηκε την περασμένη Κυριακή 7 Απριλίου, έρευνα στην οικία του 35χρονου. Κατά τη διάρκεια της έρευνας εντοπίστηκαν και κατασχέθηκαν ως τεκμήρια δύο ηλεκτρονικοί υπολογιστές και ένας σκληρός δίσκος.\nΟι κατασχεθείσες ηλεκτρονικές συσκευές, υποβλήθηκαν σε δικανικό έλεγχο, από τον οποίο εντοπίστηκε σε αυτές, παιδικό πορνογραφικό υλικό. Μετά την εξέλιξη αυτή, εναντίον του 35χρονου εξασφαλίστηκε δικαστικό ένταλμα σύλληψης, δυνάμει του οποίου συνελήφθη χθες και τέθηκε υπό κράτηση, για διευκόλυνση των ανακρίσεων.


Έτοιμες δηλώνουν οι τράπεζες για να χρηματοδοτήσουν την επόμενη ημέρα | EuroCapital\nΑρχική | Εταιρίες | Τράπεζες | Έτοιμες δηλώνουν οι τράπεζες για να χρηματοδοτήσουν την επόμενη ημέρα\nΈτοιμες δηλώνουν οι τράπεζες για να χρηματοδοτήσουν την επόμενη ημέρα\n22/05/2020 11:26 -\nΟι τράπεζες διαθέτουν και την απαραίτητη ρευστότητα και τα εργαλεία για να χρηματοδοτήσουν τόσο τις ανάγκες των ελληνικών επιχειρήσεων κατά την διάρκεια της κρίσης που φέρνει η πανδημία, όσο και τις επενδύσεις που θα απαιτηθούν για την επανεκκίνηση της οικονομίας. Αυτό ήταν το βασικό μήνυμα των κορυφαίων στελεχών των τεσσάρων συστημικών τραπεζών που συμμετείχαν στην διαδικτυακή συζήτηση που διοργάνωσε το απόγευμα της Πέμπτης το Οικονομικό Forum των Δελφών με θέμα την χρηματοδότηση της επόμενης ημέρας.\n"H ρευστότητα του ελληνικού τραπεζικού συστήματος βρίσκεται σε πολύ καλό επίπεδο. Έχουμε τη δυνατότητα να χρηματοδοτήσουμε σε μεγάλο βαθμό τις ανάγκες της ελληνικής οικονομίας ”, σημείωσε χαρακτηριστικά ο Κωνσταντίνος Βασιλείου, Αναπληρωτής Διευθύνων Σύμβουλος και επικεφαλής του τμήματος Corporate & Investment Banking της Eurobank. O ίδιος πρόσθεσε πως εκτός από την πρόσβαση που υπάρχει στις διεθνείς αγορές και οι τέσσερις συστημικές τράπεζες έχουν περισσότερες καταθέσεις από δάνεια το οποίο σημαίνει πως υπάρχει η δυνατότητα επιπλέον χρηματοδοτήσεων.\nΑπαντώντας σε ερώτηση για το κόστος της χρηματοδότησης η Ελένη Βρεττού, Ανώτερη Γενική Διευθύντρια Εταιρικής και Επενδυτικής Τραπεζικής της Τράπεζας Πειραιώς σημείωσε ότι αυτό το κόστος έχει μειωθεί σημαντικά σε σχέση με τα προηγούμενα χρόνια. "Υπάρχει και η σαφής βοήθεια του Δημοσίου και των διαφόρων προγραμμάτων για επιχειρήσεις ανεξαρτήτως μεγέθους που προσφέρουν εργαλεία όπως η επιδότηση επιτοκίου με στόχο να υπάρχει ανταγωνιστικό περιβάλλον για παραμείνει μια επιχείρηση ανταγωνιστική και να εξυπηρετεί το δανεισμό της”, σημείωσε. Οι τράπεζες μπορούν να προσφέρουν ανταγωνιστικά επιτόκια, πρόσθεσε η κυρία Βρεττού σημειώνοντας όμως ότι στην παρούσα κατάσταση έχει μετακινηθεί το κόστος στις διεθνείς αγορές ομολόγων και το κόστος έχει αυξηθεί σε σχέση με πριν από τρεις και τέσσερις μήνες λόγω της πανδημίας.\n"Οι τέσσερις συστημικές τράπεζες έχουμε δεσμευθεί ότι φέτος μόνος θα δώσουμε χρηματοδοτήσεις 16 δισ. ευρώ στην ελληνική οικονομία", τόνισε ο κ. Γιάννης Εμίρης, Γενικός Διευθυντής Wholesale Banking της Alpha Bank συμπληρώνοντας πως ο στόχος αυτός θα καλυφθεί πολύ εύκολα. Ο ίδιος σημείωσε πως από τα περίπου 2 δισ. ευρώ που έχει δώσει η Alpha Bank το 50% έχει πάει στην κάλυψη αναγκών ρευστότητας και κεφαλαίου κίνησης των ελληνικών επιχειρήσεων αλλά το υπόλοιπο 50% έχει εκταμιευθεί για την χρηματοδότηση επενδυτικών σχεδίων. "Είναι σημαντικό για την οικονομία μας να σχηματίσει ξανά πάγιο κεφάλαιο”, τόνισε ακόμη ο κ. Εμίρης.\n"Ακόμη και μέσα σε αυτή την κρίση δεν υπάρχει περίπτωση να έρθει συνεπής και βιώσιμη επιχείρηση και να μην βρούμε μια λύση αξιοποιώντας τα εργαλεία που δίνει η κυβέρνηση, η ΕΚΤ αλλά και ο ισολογισμός μας”, υπογράμμισε ο κ. Βασίλης Καραμούζης, Γενικός Διευθυντής Εταιρικής και Επενδυτικής Τραπεζικής της Εθνικής Τράπεζας. Σύμφωνα με τον κ. Καραμούζη αυτή την περίοδο στην τράπεζα υπάρχουν δύο διαφορετικές ομάδες: "Η πρώτη ασχολείται με τις εταιρείες που αντιμετωπίζουν προβλήματα λόγω του κορονοϊού και ζητούν κεφάλαια κίνησης και κοιτάμε αξιοποιώντας όλα τα εργαλεία να τις στηρίξουμε. Υπάρχει όμως και μια δεύτερη ομάδα που καλύπτει την ζήτηση που υπάρχει ακόμη και σήμερα αν και μειωμένη σε σχέση με πριν την πανδημία για την υλοποίηση μεγάλων επενδύσεων”.\nΠλήγμα 2 δισ. από την πανδημία στον τραπεζικό τομέα\nΧωρίς πλειστηριασμούς και το 2021 – Όλη η ατζέντα της συνάντησης θεσμών και τραπεζών\nΈκθεση ΤτΕ: «Υψηλού κινδύνου 3 στα 10 δάνεια που έχουν τεθεί σε καθεστώς αναστολής δόσης»\nΤτΕ: Έως 10 δισ. νέα NPLs θα «γεννήσει» το 2021\nΠώς θα είναι η τράπεζα του μέλλοντος


Μακροσκελή είναι τα άρθρα του ξένου Τύπου για τις εξελίξεις στην Ελλάδα με την πιθανή αποχώρηση της Δημοκρατικής Αριστεράς από την κυβέρνηση να είναι πρώτο θέμα.\n21 Ιουνίου 2013 09:07\nΗ κατάρρευση στις συνομιλίες την Πέμπτη, γράφει το Reuters, "ρίχνει τη χώρα σε νέα αναταραχή", βλέποντας την συγκυβέρνηση "σε σύγχυση" την ώρα που η ΔΗΜΑΡ συνεδριάζει για να καθορίσει την στάση της.\nΤο πρακτορείο στέκεται το πρωί της Παρασκευής στη συενδρίαση της ΔΗΜΑΡ, λέγοντας πως "ήδη έχουν βγει στην επιφάνεια ρήγματα μέσα στο κόμμα", με βουλευτές να εκφράζουν αποκλίνουσες απόψεις.\nΟ Αντώνης Σαμαράς δήλωσε σε διάγγελμά του ότι πιστεύει στην κυβέρνηση. "Θέλω να συνεχίσω όπως πριν, αλλά θα συνεχίσει να κινείται προς τα εμπρός. Η κυβέρνηση θα εκπληρώσει την τετραετή θητεία της", είπε και κάλεσε τη ΔΗΜΑΡ να στηρίξει την κυβέρνησή του, ακόμα και απέχοντας.\n"Δεν έχει βρεθεί κοινό έδαφος", δήλωσε ο Φώτης Κουβέλης. "Η κατάσταση είναι δραματική", είπε ο Ευάγγελος Βενιζέλος. "Κανείς δεν θέλει εκλογές", τόνισε και επεκρινε τη στάση της Δημοκρατικής Αριστεράς.\nΟ Σαμαράς προκάλεσε την τρέχουσα κρίση επειδή, δίχως διαβούλευση έκλεισε την ΕΡΤ. Η Δημοκρατική Αριστερά συνεχίζει να επιμένει ότι η ΕΡΤ πρέπει να παραμείνει σε πλήρη λειτουργία μετάδοσης μέχρι την μετάβαση στη νέα εποχή. Ειδάλλως, απείλησε ότι θα αποχωρήσει. "Αυτό είναι ένα ζήτημα δημοκρατίας" είπε αναφέρει το Γερμανικό περιοδικό Spiegel.


Freeman T.Porter ALLENTA LEATHER μπλέ - Δωρεάν Αποστολή στο Spartoo.gr ! - Αξεσουάρ Ζώνες Woman 64,80 €\nΕπιστροφή | Γυναίκα Αξεσουάρ υφασμάτινα αξεσουάρ Ζώνες Freeman T.Porter64.80\nΔιαθέσιμα νούμερα\t90 - διαθέσιμο\tΠρέπει ένα μέγεθος πριν προσθέσετε το προϊόν στα αγαπημένα σας\nhttp://www.spartoo.gr/Freeman-T.Porter-ALLENTA-LEATHER-x195651.phpΒρήκατε χαμηλότερη τιμή; Πείτε το μας. Δεν έχουμε τη δυνατότητα να προσαρμόσουμε κάθε τιμή, αλλά χρησιμοποιούμε τα σχόλιά σας με σκοπό την ανταγωνιστικότητα των τιμών μας. Μπορούμε να ελέγξουμε και να επεξεργαστούμε μόνο τα σχόλια που αφορούν online καταστήματα.\nΚωδικός προϊόντος Spartoo 195651\nΔεν υπάρχουν διαθέσιμες γνώμες για το Freeman T.Porter - ALLENTA LEATHER Δώστε μας τη γνώμη σας και κερδίστε 50 πόντους εμπιστοσύνης


Driven: Opel Grandland X 1.2 130 HP | Andro\nΘα πρέπει πια να το χωνέψουμε: η εποχή της ανεξάντλητης τεχνολογικής και σχεδιαστικής διαφοροποίησης των αυτοκινήτων έχει παρέλθει (οι μορφωμένοι προσθέτουν εδώ κι ένα «ανεπιστρεπτί»). Ανεπιστρεπτί, λοιπόν.\nΡάλλυ Ακρόπολις: τι μας άρεσε και τι δεν μας άρεσε\n11 εμβληματικές Alfa Romeo για τα 111 χρόνια της μάρκας\nΤο Grandland X είναι το τρίτο (και μεγαλύτερο) crossover/SUV της Opel, μετά τα Mokka X και Crossland X. Εξελίχθηκε παράλληλα με το Peugeot 3008, με το οποίο μοιράζεται τα περισσότερα μηχανικά μέρη. (photo credit Γ. Καραγιωργάκης)\nKάποτε μπορούσες να επιλέξεις ανάμεσα σ’ ένα «όλα μπροστά» Mini, ένα «όλα πίσω», αερόψυκτο Volkswagen, ένα 2κύλινδρο, αερόψυκτο Citroën 2CV, ένα απόλυτα συμβατικό Fiat 124, ένα 2κύλινδρο, δίχρονο, SAAB, ένα σκληροτράχηλο Land Rover 4×4, ακόμα κι ένα τρίτροχο Messerschmitt KR200. Όλα τους φυσικά αστεία, με τα σημερινά στάνταρ, και απόλυτα αναξιόπιστα -εντάξει, εκτός των Land Rover, που κι αυτά, αλλά τέλος πάντων- και έτη βέβαια φωτός πίσω απ’ αυτό εδώ το Grandland X.\nΔιαβάζω δε πως ένα από τα δημοφιλέστερα χρώματα για αυτοκίνητο είναι, λέει, το ταπεινό μη μεταλλικό λευκό, το οποίο πουλιέται (όχι κοστίζει) μάλιστα ακριβότερα, αν λέγεται, για παράδειγμα, «off-white», «snow-white» ή ξερωγώ τι άλλο. Που μπορεί και να οφείλεται στο ότι τα περισσότερα αυτοκίνητα αντιμετωπίζονται πλέον -και από αυτούς που τα πουλάνε και, σημαντικότερα, από αυτούς που τα αγοράζουν- ως τετράτροχα «λευκά είδη».\nΒλέπετε, η πλειονότητα της αυτοκινητοβιομηχανίας σιγά-σιγά συνειδητοποιεί πως ο σημερινός μέσος αγοραστής δεν πολυενδιαφέρεται για οδηγικές απολαύσεις και τέτοια περίεργα, αποζητώντας αντίθετα ευχρηστίες, συνδεσιμότητες, αυτοματισμούς και αυτονομίες – η αξιοπιστία θεωρείται πλέον δεδομένη. Άντε και χώρους. Με αποτέλεσμα, το αυτοκίνητο, έχοντας καταφέρει για έναν ολόκληρο αιώνα να ενθουσιάζει, σταδιακά να απομυθοποιείται. Και πού να ‘ρθει και η ηλεκτροκίνηση και τα αυτοκίνητα-χωρίς-οδηγό…\nΑπό τον εξοπλισμό της έκδοσης X-Clusive δεν λείπει πρακτικά τίποτε. Περιλαμβάνει, μεταξύ άλλων, συστήματα ενεργητικής ασφάλειας, up to date σύστημα πλοήγησης, αυτόματο παρκάρισμα με κάμερα οπισθοπορείας 360° και ΤΑ φώτα. (photo credit Γ. Καραγιωργάκης)\nΤέλος πάντων… Το Grandland X λοιπόν είναι το τρίτο (και μεγαλύτερο) crossover/SUV της Opel, μετά τα Mokka X και Crossland X. Εξελισσόταν, σε συνεργασία με την Peugeot, για πέντε χρόνια, ήτοι πολύ πριν η PSA (Peugeot-Citroën) αποκτήσει την GM Europe (Opel-Vauxhall). Παράλληλα δηλαδή με το Peugeot 3008 που, εκτός από Ευρωπαϊκό Αυτοκίνητο της Χρονιάς για το 2017, είναι και πολύ καλό αυτοκίνητο, με το οποίο το Grandland X μοιράζεται τα περισσότερα μηχανικά μέρη. Κάτι που βέβαια είναι ιδιαίτερα βολικό μιας και τα δυο κατασκευάζονται στο Sochaux («σπίτι» της Peugeot) γιατί πού να τρέχεις για το ίδιο ημιαξόνιο και την ίδια μπιέλα σε δυο διαφορετικές χώρες.\nΤο Grandland X έχει καλές επιδόσεις στον δρόμο, όμως o αγοραστής του δεν πρέπει να ξεχνά τον λόγο για τον οποίο το επέλεξε. Που είναι κυρίως το μεγάλο μέγεθος και οι ανάλογα μεγάλοι χώροι.Tweet\nΑν ωστόσο οι Γάλλοι και τα αυτοκίνητά τους σας κάθονται στον λαιμό, μην ανησυχείτε γιατί τα ορατά μοιραζόμενα μέρη είναι αμελητέα – το μπουτόν εκκίνησης, αν δεν κάνω λάθος, ίσως και ο περιστροφικός διακόπτης για το Grip Control. Τα μηχανικά τοιούτα αφορούν προφανώς και τους κινητήρες, όπως αυτός ο 3κύλινδρος βενζινοκινητήρας 1.2 της PSA με άμεσο ψεκασμό και turbo. Που χάρη στα 130 άλογά του, κινεί το μεγάλο Opel αξιοπρεπώς.\nΜια παρένθεση εδώ. Διαβάζετε τώρα εσείς για 130 άλογα, άμεσους ψεκασμούς και turbo, διαβάζετε «αξιοπρεπώς» και σκέφτεστε «πω, ρε φίλε, σφαίρα θα πηγαίνει το εργαλείο». Ναι, το Grandland X, με το αυτόματο 6άρι κιβώτιο, δεν έχει κακές επιδόσεις, για τέτοιου είδους αυτοκίνητο τουλάχιστον και παρά τα σχεδόν 1.400 κιλά του. Ο τυπικός αγοραστής του όμως δεν πρέπει να ξεχνά τον λόγο για τον οποίο το επέλεξε. Που είναι κυρίως το μεγάλο μέγεθος και οι ανάλογα μεγάλοι χώροι, raison d’être του μεγάλου Opel. Με άλλα λόγια, για να βάζει μέσα τη φαμελιά, τα κατοικίδια και τα συμπαρομαρτούντα αμφοτέρων τα οποία, στο πορτμπαγκάζ του Grandland X (από τα μεγαλύτερα της κατηγορίας) χωράνε με άνεση.\nΤο πορτμπαγκάζ του Grandland X είναι από τα μεγαλύτερα της κατηγορίας. Με τα πίσω καθίσματα δε αναδιπλωμένα έχει ηχώ. (photo credit Γ. Καραγιωργάκης)\nΣτοιχεία όλα που, όσο να ‘ναι, αμβλύνουν τις επιδόσεις κάθε έμφορτου αυτοκινήτου και που βέβαια ποτέ δεν μετριούνται γιατί άντε βρες εσύ τέσσερις ανθρώπους (και τα συμπράγκαλά τους) που θα κάτσουν να κάνουν τη σαβούρα σε διαδικασίες μετρήσεων επιτάχυνσης και, φευ, τελικής ταχύτητας. Αυτή ήταν η παρένθεση, πάει.\nΑπό την έκδοση X-Clusive δεν λείπει πρακτικά τίποτε, καθώς περιλαμβάνει συστήματα ενεργητικής ασφάλειας, up to date σύστημα πλοήγησης και αυτόματο παρκάρισμα με κάμερα οπισθοπορείας 360°.Tweet\nΠάντως, στον δρόμο το Grandland X ήταν μια ευχάριστη έκπληξη. Εκεί που περίμενα ένα μπατάλικο Astra με «πλατφόρμες» για μεγάλους (ήταν κι αυτό το ατυχές τηλεοπτικό σποτ με τον μπαϊλντισμένο μεσήλικα που ξαφνικά θυμάται πως έχει ένα Grandland X στο γκαράζ του και ποιος τον πιάνει τώρα) βρήκα ένα ευκίνητο SUV, με ανάρτηση ρυθμισμένη έτσι ώστε να προσφέρει ισορροπία σε κάθε συνθήκη. Από σβέλτη οδήγηση σε επαρχιακό στροφιλίκι, μέχρι άνετη διάσχιση δασικών χωματόδρομων – παρά, στην πρώτη περίπτωση, και χάρη, στη δεύτερη, τα καλά M+S ελαστικά CrossContact της Continental .\nΚι έπειτα ήταν και ο εξοπλισμός. Από την πλουσιότερη έκδοση X-Clusive (όχι ότι η «βασική» X-Plore είναι βέβαια φτωχή, κάθε άλλο) δεν λείπει πρακτικά τίποτε. Η X-Clusive περιλαμβάνει, μεταξύ άλλων, συστήματα ενεργητικής ασφάλειας, up to date σύστημα πλοήγησης, αυτόματο παρκάρισμα με κάμερα οπισθοπορείας 360° και ΤΑ φώτα. Εκθαμβωτικά LED που, εκτός του ότι στρίβουν, ακολουθώντας (προδιαγράφοντας μάλλον) την πορεία του αυτοκινήτου, αλλάζουν αυτόματα από μεσαία σε μεγάλα (και τούμπαλιν) ανάλογα με τα αντίθετα κινούμενα ή προπορευόμενα αυτοκίνητα και τον περιβάλλοντα φωτισμό.\nΣτον δρόμο, το μεγάλο Opel ήταν μια ευχάριστη έκπληξη. Εκεί που περιμένεις ένα μπατάλικο Astra με «πλατφόρμες», βρίσκεις ένα ευκίνητο SUV, με ανάρτηση ρυθμισμένη έτσι ώστε να προσφέρει ισορροπία σε κάθε συνθήκη. (photo credit Γ. Καραγιωργάκης)\nΠροσπεράστε λοιπόν το ελαφρώς μεγαλόσχημο όνομα (και το Χ στο τέλος που παραπέμπει σε τετρακίνηση την οποία το Grandland X δεν έχει, έχει όμως το αποτελεσματικό Grip Control που εξοικονομεί το πρόσθετο βάρος ενός συστήματος τετρακίνησης και, με ρυθμίσεις για χώμα, λάσπη ή χιόνι, θα σας πάει πολύ πιο μακριά απ’ όσο φαντάζεστε) και θα διαπιστώσετε πως η Opel κατασκεύασε ένα κομψό, ευπρεπές, αξιόπιστο, ασφαλές και άνετο οικογενειακό αυτοκίνητο.\nΥΓ.: Τα θετικά αποτελέσματα της συνεργασίας με την PSA έχουν ήδη αρχίσει να φαίνονται. Η Opel, για πρώτη μάλιστα φορά μέσα σε σχεδόν δυο δεκαετίες, ανακοίνωσε κέρδη $587 εκ. για το πρώτο εξάμηνο του 2018, κάτι που βέβαια οφείλεται στην οικονομία κλίμακας που απέφεραν οι συνεργίες με τους Γάλλους. Επόμενο βήμα είναι η πλήρης υιοθέτηση των πλαισίων των μοντέλων της PSA και μια μεγαλύτερη διείσδυση σε αγορές εκτός Ευρώπης.\nΜοντέλο: Opel Grandland X 1.2 130 HP\nΚινητήρας: 3κύλινδρος βενζίνης, 1199 κ.ε.\nΙσχύς: 130 HP @ 4000 rpm\nΡοπή: 230 Nm @ 1750 rpm\nΜετάδοση/Κιβώτιο: FWD/αυτόματο 6 σχέσεων\nΚατανάλωση: 5,3 lt/100 km (επίσημη), 7,2 lt/100 km (πραγματική)\nΤιμή: από €26.200\nΔιαβάστε ακόμα: Luka EV, ένα στιλάτο ηλεκτρικό αυτοκίνητο από την… Τσεχία\nOpel Grandland X Opel Grandland X 1.2 130 HP άνεση δρόμος


Ξενοφών (περ. 430 π.Χ. – περ. 355 π.Χ.) | ΑΡΓΟΛΙΚΗ ΑΡΧΕΙΑΚΗ ΒΙΒΛΙΟΘΗΚΗ ΙΣΤΟΡΙΑΣ ΚΑΙ ΠΟΛΙΤΙΣΜΟΥ\n« Κέντρο Ελληνικών Σπουδών – «Η Ελλάδα των ερειπίων και οι Ευρωπαίοι περιηγητές (18ος – 19ος αιώνας)»\nΔαλαμανάρα (Τοπωνύμια) »\n3 Ιουνίου, 2014 από Αργολική Αρχειακή Βιβλιοθήκη Ιστορίας & Πολιτισμού\nΠροτομή του Ξενοφώντα. Ρωμαϊκό αντίγραφο έργου του 4ου αιώνα π.Χ.\nΟ Ξενοφώντας γεννήθηκε στην Αθήνα το 430 π.Χ. από πλούσιους γονείς, το Γρύλλο και τη Διοδώρα, που ανήκαν στην αριστοκρατική τάξη. Μεγάλωσε σαν πλουσιόπαιδο και υπήρξε μαθητής του Σωκράτη. Η αγάπη και ο θαυμασμός που έτρεφε για το δάσκαλό του δε στάθηκαν ικανά να τον στρέψουν στην άσκηση της φιλοσοφίας. Τον τράβηξαν περισσότερο ο πρακτικός βίος, η δραστήρια και συχνά γεμάτη περιπέτειες ζωή. Στη διάρκεια του Πελοποννησιακού πολέμου το όνομά του δεν αναφέρεται πουθενά. Μετά την πτώση του ολιγαρχικού καθεστώτος των τριάκοντα τυράννων εγκατέλειψε την Αθήνα και το 401 π.Χ. πήρε μέρος στην εκστρατεία του Κύρου εναντίον του Αρταξέρξη. Η συμμετοχή του σ’ αυτή την τυχοδιωκτική πολεμική επιχείρηση, που έγινε με τις ευλογίες της Σπάρτης, αναμφίβολα δεν ήταν πράξη φιλοαθηναϊκή.\nΜετά την «κάθοδο των Μυρίων» στην οποία πρωταγωνίστησε, έδειξε τα φιλολακωνικά του αισθήματα και ακολούθησε τους παλιούς εχθρούς της πατρίδας του. Πολέμησε με τους Σπαρτιάτες Θίβρωνα και Δερκυλίδα κατά των Περσών και το 396 π.Χ. γνώρισε το βασιλιά της Σπάρτης Αγησίλαο, που πολεμούσε στη Μ. Ασία. Γοητεύτηκε από την προσωπικότητά του, τον θαύμαζε για τις πολιτικές και στρατιωτικές του αρετές και τον ακολούθησε πολεμώντας ακόμα και εναντίον της πατρίδος του στη μάχη της Κορώνειας το 394 π.Χ.\nΓια τη συμπεριφορά του αυτή οι Αθηναίοι τον κατηγόρησαν για φιλολακωνισμό και τον καταδίκασαν σε εξορία και δήμευση της περιουσίας του. Οι Σπαρτιάτες όμως τον αποζημίωσαν, στην αρχή με «προξενία» και αργότερα μ’ ένα κτήμα στο Σκιλλούντα, κοντά στην Ολυμπία, όπου έμεινε 20 χρόνια, τα πιο ειρηνικά και γόνιμα της ζωής του, περνώντας τον καιρό του σαν μορφωμένος και πλούσιος γαιοκτήμονας, επιβλέποντας καβάλα στ’ άλογό του την καλλιέργεια των χωραφιών του, κυνηγώντας, καλώντας τους φίλους του, γράφοντας τα βιβλία του.\nΤο 370 π.Χ. οι Ηλείοι ξαναπήραν το Σκιλλούντα και ο Ξενοφών αναγκάστηκε να καταφύγει στην ουδέτερη Κόρινθο, όπου έζησε ως το θάνατό του, λίγο αργότερα από το 355 π.Χ. Στο διάστημα αυτό οι Αθηναίοι είχαν ανακαλέσει το διάταγμα της εξορίας του, αλλά είναι άγνωστο αν ξαναεπισκέφτηκε την πατρίδα του. Πάντως υποστήριζε το ολιγαρχικό κόμμα της Αθήνας και ήταν σύμβουλος του Εύβουλου σε οικονομικά κυρίως θέματα, προτείνοντας μέτρα που ενίσχυαν τη θέση των μεγάλων γαιοκτημόνων, στους οποίους ανήκε και ο ίδιος.\nΟ Ξενοφώντας ήταν από πεποίθηση αριστοκρατικός, βρέθηκε έξω από το δημοκρατικό πνεύμα της Αθηναϊκής πολιτείας και θαύμαζε το πολιτικο-κοινωνικο-στρατιωτικό σύστημα της Σπάρτης, γι’ αυτό εξορίστηκε και θεωρήθηκε προδότης της πατρίδας του, την οποία όμως δεν έπαψε να θυμάται και να παρακολουθεί τη μοίρα της στους ταραγμένους εκείνους καιρούς. Στα έργα του εξιδανικεύει τη Σπάρτη προσπαθώντας παράλληλα να κρατήσει νομιμόφρονα στάση απέναντι στην Αθήνα.\nΥπήρξε από τους πολυγραφότατους αρχαίους συγγραφείς και τα έργα του, που σώθηκαν σχεδόν όλα, χωρίζονται:\nα. Ιστορικά (Κύρου Ανάβασις, Ελληνικά, Αγησίλαος, Κύρου Παιδεία. Τα δυο τελευταία πλησιάζουν περισσότερο στο είδος της βιογραφίας και του ιστορικού μυθιστορήματος αντίστοιχα).\nβ. Φιλοσοφικά – Πολιτικά (Απομνημονεύματα, Λακεδαιμονίων πολιτεία, Απολογία Σωκράτους, Συμπόσιον, Ιέρων).\nγ. Τεχνικά – διδακτικά εγχειρίδια (Ιππαρχικός, περί ιππικής, Κυνηγετικός, Οικονομικός, Πόροι).\nΞενοφών. Thomas Stanley, (1655), «The history of philosophy».\nΚύρου Ανάβασις: Στο έργο του «Κύρου Ανάβασις» ο Ξενοφών διηγείται γεγονότα που έζησε ο ίδιος και δίνει πολλές γεωγραφικές και εθνογραφικές λεπτομέρειες. Η Ανάβαση, η πορεία δηλαδή προς το εσωτερικό του περσικού κράτους, παρουσιάζεται στα 6 πρώτα κεφάλαια, ακολουθεί η περιγραφή της μάχης στα Κούναξα, ενώ το κύριο μέρος του έργου καλύπτουν τα γεγονότα της υποχώρησης προς τη Μαύρη Θάλασσα μέσα από εχθρική χώρα και δύσβατα μονοπάτια (Κάθοδος των Μυρίων).\nΤα «Ελληνικά»:Το κύριο ιστορικό έργο του Ξενοφώντα είναι τα «Ελληνικά» που χωρίζονται σε 7 βιβλία. Τα δυο πρώτα βιβλία συνεχίζουν την ιστορία του Πελοποννησιακού πολέμου από το σημείο ακριβώς που είχε σταματήσει ο Θουκυδίδης (411 π.Χ.) μέχρι τη συμφιλίωση των δυο πολιτικών κομμάτων στην Αθήνα το 403 π.Χ. Στο τμήμα αυτό του έργου του ακολουθώντας το Θουκυδίδη εκθέτει τα γεγονότα με χρονολογική σειρά και κατά το δυνατόν απρόσωπα. Τα επόμενα 5 βιβλία συνεχίζουν την ελληνική ιστορία μέχρι τη μάχη της Μαντινείας το 362 π.Χ. Εδώ απομακρύνεται από τον τρόπο και τη μέθοδο του Θουκυδίδη. Τα χρονολογικά στοιχεία παραμελούνται, η κατανομή της ύλης είναι άνιση, η σύνθεση γίνεται χαλαρότερη, η συμμετοχή του προσωπικού παράγοντα εντονότερη. Ζωγραφίζει έντονα τις ηγετικές προσωπικότητες που δρουν στο προσκήνιο, διαπλάθει εντυπωσιακές μεμονωμένες σκηνές και μένει πάντα στην επιφάνεια των πραγμάτων. Τέλος δεν αναφέρει σπουδαία γεγονότα, όπως η ναυμαχία της Κνίδου, η ίδρυση της β’ Αθηναϊκής συμμαχίας το 378 π.Χ., η ίδρυση της Μεγαλόπολης κ.ά. Έτσι με το έργο του αυτό ως ιστορικός κινείται στη σκιά του Θουκυδίδη.\nΑγησίλαος: Το έργο «Αγησίλαος» αποτελεί το εγκώμιο του βασιλιά της Σπάρτης, τον οποίο ο Ξενοφών τόσο θαύμαζε, ώστε τον ακολούθησε στον πόλεμο ενάντια στην πατρίδα του.\nΚύρου Παιδεία: Το έργο που αποτελείται από 8 βιβλία, πραγματεύεται την ιστορία της νεότητας, της ανόδου στο θρόνο και της βασιλείας του Κύρου του Πρεσβύτερου. Το έργο είναι πλούσιο σε ηθοπλαστικές ιστορίες, ενώ η επιλογή και παρουσίαση των γεγονότων οδηγούν όχι στην περιγραφή του Kύρου ως ιστορικού προσώπου, αλλά στην περιγραφή του ιδανικού βασιλιά.\nΑπομνημονεύματα: Στα 4 βιβλία του έργου «Απομνημονεύματα» περιέχονται σωκρατικοί διάλογοι και επεισόδια σχετικά με το Σωκράτη, τον οποίο ο Ξενοφών θαύμαζε και από τον οποίο επηρεάστηκε. Στα Απομνημονεύματα εντάσσεται και η «Απολογία Σωκράτους». Στην ίδια ομάδα ανήκει και το «Συμπόσιον», στο οποίο περιγράφεται ένα γλέντι στο σπίτι του Καλλία, όπου ο Σωκράτης με ένα ρητορικό λόγο αναφέρεται στον ηδονικό και ψυχικό έρωτα.\nΛακεδαιμονίων Πολιτεία: Η συμπάθειά του προς τη Σπάρτη τον οδήγησε και στην ενασχόλησή του με το πολίτευμά της στο σύγγραμμά του «Λακεδαιμονίων Πολιτεία». Σ’ αυτό εξαίρει τις αρχές που έθεσε ο Λυκούργος και τις θεωρεί, μαζί με το θεσμό της διπλής βασιλείας που ίσχυε στη Σπάρτη, ως τις βάσεις στις οποίες στηρίχτηκε η δύναμη της πόλης. Αντίθετα, η απομάκρυνση από αυτά τα ιδεώδη οδήγησε στην κατάπτωσή της.\nΕξαιτίας του θαυμασμού του Ξενοφώντα προς το σπαρτιατικό πολίτευμα θεωρήθηκε ότι και το σημαντικό σύγγραμμα «Αθηναίων Πολιτεία» είναι έργο του ιδίου, λόγω του επικριτικού του χαρακτήρα. Όμως γενική είναι η πεποίθηση ότι πρόκειται για έργο ανώνυμου ολιγαρχικού. Η σημασία του βεβαίως δεν είναι μικρότερη, γιατί ο ανώνυμος συγγραφέας μάς δίνει μια παραστατικότατη εικόνα για τη λειτουργία του δημοκρατικού πολιτεύματος στην Αθήνα, εξηγώντας στο προοίμιο ότι αν και ο ίδιος διαφωνεί με το πολίτευμα, θα δείξει ότι οι Αθηναίοι, εφόσον το επέλεξαν, ορθώς πράττουν ως πράττουν.\nΙέρων: Ο «Ιέρων» είναι ένα διαλογικό σύγγραμμα στο οποίο ο Ξενοφών παρουσιάζει τον ποιητή Σιμωνίδη να μιλά με τον Ιέρωνα, τύραννο της Σικελίας, για τη φύση και τις δυνατότητες του μονάρχη.\nΟ «Ιππαρχικός» και το «Περί Ιππικής» είναι οδηγίες το μεν πρώτο προς τον αρχηγό των ιππέων το δε δεύτερο προς τον κάθε ιππέα για την περιποίηση του αλόγου του.\nΟικονομικός: Σημαντική πηγή για τους ερευνητές αποτελεί το έργο του Ξενοφώντα «Οικονομικός». Ο Ισχόμαχος, εύπορος κτηματίας και νιόπαντρος, περιγράφει στο Σωκράτη με λεπτομέρειες το καθημερινό του πρόγραμμα και την κατανομή των εργασιών στους δούλους του. Αν και από την περιγραφή αυτή συνάγονται πολλές λεπτομέρειες για τον τρόπο ζωής εκείνη την εποχή, σημαντικότερη είναι η προσφορά του έργου στην επισκόπηση της ζωής μιας Αθηναίας.\nΠόροι: Με τις οικονομικές συνθήκες της Αθήνας ασχολείται το έργο «Πόροι», στο οποίο προτείνει τρόπους για την εξυγίανση των οικονομικών της πόλης.\nΤο πλούσιο λογοτεχνικό του ταλέντο και η απλότητα του περιεχομένου, του ύφους και της γλώσσας του τον κάνουν τον πιο προσιτό από τους παλιούς συγγραφείς και πολύτιμο μάρτυρα μιας κρίσιμης φάσης της Ελληνικής Ιστορίας. Όμως το πνεύμα του ήταν μέτριο και ούτε στην ιστορία, ούτε στη φιλοσοφία μπόρεσε να διεισδύσει κάτω από την επιφάνεια των πραγμάτων. Ως ιστορικός δεν είναι ούτε οξύς κριτικός, ούτε αμερόληπτος, ενώ ως φιλόσοφος δεν είναι ούτε βαθύς, ούτε πρωτότυπος.\n LeskyΑ., Ιστορία της Αρχαίας Ελληνικής Λογοτεχνίας, σελ. 849.\n FlaceliereR., Ιστορία της Αρχαίας Ελληνικής Λογοτεχνίας, σελ. 383.\n Κορδάτου Γ., Μεγάλη Ιστορία της Ελλάδας, τόμ. III, σελ. 542, 553.\n Μεγάλη Σοβιετική Εγκυκλοπαίδεια, τόμ. 25, σελ. 47, 49.\n Ιστορία του Ελληνικού Έθνους, τόμ. Γ2, σελ. 449.\n LeskyA., ό.π, σελ. 852-853.\nΑλέξης Τότσικας, «Ανθολόγιο | Δώδεκα Αποσπάσματα Αρχαίων Ελλήνων Συγγραφέων», Εκδόσεις Gutenberg, Αθήνα, 1997.\nΊδρυμα Μείζονος Ελληνισμού – http://www.ime.gr\nΑναρτήθηκε στις Λογοτέχνες - Ιστορικοί, Πρὀσωπα | Με ετικέτα ancient Greek historian, Argolikos Arghival Library History and Culture, Απολογία Σωκράτους, Αργολική Αρχειακή Βιβλιοθήκη Ιστορίας & Πολιτισμού, Βιογραφίες, Ιστορία, Ιστορικός, Κύρου Ανάβασις, Ξενοφών, Πρόσωπα, Συγγραφέας, Συμπόσιον, Xenophon | Σχολιάστε


«Είμαστε οι πληγές που δεν θέλουμε να επουλώσουμε» | Andro\nΟ ποιητής Χάρης Βλαβιανός εξηγεί γιατί, παρότι άλλα δηλώνει ‒σπαρακτικά‒ ο τίτλος τού νέου του βιβλίου, τελικά το αίμα δεν γίνεται νερό. Και πώς με έναν πατέρα που ήταν διαρκώς απών απ' τη ζωή του έμαθε να γίνει καλύτερος πατέρας ο ίδιος.\nΟ Χάρης Βλαβιανός με τον πατέρα του, κάποτε στη Μύκονο. «Επέλεξα αυτή την φωτογραφία για το εξώφυλλο του βιβλίου μου ”Το αίμα νερό”», λέει, «γιατί, όπως τα βλέμματά μας, έτσι και οι ζωές μας δεν διασταυρώθηκαν παρά ελάχιστες στιγμές».\nΣτη φωτογραφία του εξωφύλλου κοιτάζετε τον πατέρα σας με το ύφος που κοιτάει κανείς κάτι άπιαστο, φευγαλέο, που του διαφεύγει (το χέρι σας, εξάλλου, στον ώμο του είναι χαλαρό…). Εκείνος βλέπει αλλού, σχεδόν απουσιάζει. Τέτοια ήταν πάντα η σχέση σας;\nΝαι. Ήταν μια δύσκολη, επώδυνη σχέση, όπου εγώ προσπαθούσα –μάταια, όπως και στην φωτογραφία –να αποσπάσω την προσοχή του. Το γράφω άλλωστε και στο βιβλίο: ήταν διαρκώς απών, πάντα απορροφημένος από τις δικές του ασχολίες. Με τη λέξη «προσοχή», βέβαια, εννοώ κάτι πιο βαθύ και ουσιαστικό: τη στοργή. Επέλεξα αυτή την φωτογραφία για το εξώφυλλο, γιατί αποτυπώνει με ακρίβεια αυτό που προσπαθώ να πω στα σαράντα πέντε στιγμιότυπα, αυτά τα snap-shots της ζωής μου, στο «Αίμα νερό»: όπως τα βλέμματά μας, έτσι και οι ζωές μας, δεν διασταυρώθηκαν παρά ελάχιστες στιγμές.\nΞεκούμπωτο πάνω κουμπί στο πουκάμισο, μανίκι διπλωμένο ψηλά στο μπράτσο, αρρενωπά γυαλιά, βλέμμα «κυνηγού» που ίσως μόλις έχει εντοπίσει το θήραμά του. Ο πατέρας σας έδειχνε να τον απασχολεί πολύ η γοητεία του…\nΌντως τον απασχολούσε πολύ η εικόνα του. Γι’ αυτό και ήταν πολύ γενναιόδωρος με τους φίλους του κάθε φορά που ερχόταν στην Ελλάδα. Φρόντιζε να είναι όλοι τους ευχαριστημένοι στα μέρη που πήγαιναν διακοπές (στην Ύδρα ή την Μύκονο) και ξόδευε αφειδώς τα χρήματά του –πολλές φορές σε βαθμό προκλητικό. Αντίθετα, δεν ήταν καθόλου περιποιητικός με τα παιδιά του. Αυτά τα είχε ως δεδομένα. Δεν τον απασχολούσε η γνώμη τους και πως εκείνα ένιωθαν. Του αρκούσε που πλήρωνε τα έξοδα της εκπαίδευσης και της διατροφής τους. Δεν θυμάμαι ποτέ να έχω κάνει έναν περίπατο μαζί του ή να πηγαίνουμε μαζί στο θέατρο ή το σινεμά. Τίποτα από τα απλά, καθημερινά, συνηθισμένα πράγματα που κάνουν οι γονείς με τα παιδιά τους.\n«Δεν θυμάμαι ποτέ να έχω κάνει έναν περίπατο με τον πατέρα μου ή να πηγαίνουμε μαζί στο θέατρο ή το σινεμά…»Tweet\nΠού έχει τραβηχτεί η φωτογραφία; Η συνέχειά της στο οπισθόφυλλο του βιβλίου αποκαλύπτει θάλασσα με βράχια και στο βάθος μια απαλή κορυφογραμμή.\nΈχει τραβηχτεί στη Μύκονο. Ο πατέρας μου πήγαινε εκεί από δεκαοκτώ ετών. Από το 1949! Και φυσικά επειδή ερχόταν από την Βραζιλία μόνο στην περίοδο των διακοπών με έπαιρνε και μένα –τάχα για να τις περάσουμε μαζί, μπαμπάς και γιος. Αλλά, όπως είπα, εκείνος ξεφάντωνε στα μπαρ με την παρέα του, ενώ εγώ περνούσα τα βράδια μόνος στα ξενοδοχεία που μέναμε.\nΔιαβάστε ακόμα: «Προσπαθώντας να κάνω τον γιο μου ευτυχισμένο»\nΠοιος ήταν, με λίγα λόγια, ο πατέρας σας;\nΝομίζω πως θα είναι καλύτερα να αναδυθεί η εικόνα του αβίαστα μέσα από το βιβλίο και ο κάθε αναγνώστης να βγάλει τα δικά του συμπεράσματα. Σε μία πρόταση θα έλεγα (αδικώντας τον φυσικά) πως ήταν ένας γοητευτικός άντρας, ένας bon-vivant, με πολλά πάθη και σφοδρούς έρωτες στο ενεργητικό του. Έντιμος στη δουλειά του, πιστός στους φίλους τους, αλλά πολύ σκληρός με την οικογένειά του.\n«Όλα τα θεωρούσε δικά του», λέτε σε κάποιο σημείο για εκείνον. Πώς το εννοείτε;\nΉταν πλούσιος. Και πίστευε πως με τα χρήματα μπορεί να έχει τα πάντα. Ακόμη και να εξαγοράζει συναισθήματα.\nΔεν έμαθε ποτέ –γράφετε με παράπονο– την ακριβή ημερομηνία των γενεθλίων σας, σε όλη του τη ζωή σας έκανε δώρο μόνον ένα ρολόι…\nΕπέμενε ως το τέλος πως είχα γεννηθεί στις 19 Ιουνίου, ενώ στην πραγματικότητα είχα γεννηθεί μια μέρα νωρίτερα. Αμφισβητούσε ακόμη και τη μαρτυρία της μάνας μου (που σίγουρα θα ήξερε την ακριβή ημερομηνία, αφού αυτή με είχε γεννήσει!) και τη ληξιαρχική πράξη γέννησης. Δεν μπορούσε ποτέ να παραδεχθεί ένα λάθος του. Ήταν ζήτημα πατρικής παντοδυναμίας.\nΑπαξίωνε, επίσης, την ποιητική σας ιδιότητα –κάτι που μοιάζει να σας πλήγωσε βαθιά. Για ποιο λόγο, λέτε;\nΔιότι κατά βάθος αμφισβητούσε τις δικές του επιλογές και τα δικά του σχέδια για μένα. Ήθελε να «με κάνει» τραπεζίτη, κι εγώ, αφού πρώτα πήγα στην Οξφόρδη και σπούδασα Πολιτική Θεωρία και Ιστορία, στη συνέχεια άρχισα να γράφω ποίηση. Θεωρούσε πως η επιλογή μου αυτή θα με οδηγούσε σε σίγουρη αποτυχία –όπως εκείνος, προφανώς, μετρούσε την επιτυχία (με οικονομικούς όρους). Ως προς αυτό, βέβαια, δεν είχε άδικο. Επέλεξα έναν δρόμο που σίγουρα δεν είναι ρόδινος και ασφαλής.\n«Το αίμα ΔΕΝ γίνεται νερό», τονίζει ο Χάρης Βλαβιανός. «Αν είχε γίνει, δεν θα είχα γράψει αυτό το βιβλίο».\nΠιο έντονη ίσως ακόμα κι απ’ του πατέρα σας στο βιβλίο είναι η παρουσία (ή μάλλον η απουσία…) της μητέρας σας. Την περιγράφετε ως μια πολύ όμορφη και ερωτική γυναίκα.\nΉταν μια όμορφη γυναίκα, πολύ δυναμική και χαρισματική. Στα είκοσί της μιλούσε ήδη έξι γλώσσες και είχε σπουδάσει δημοσιογραφία στο Λονδίνο. Αλλά τρομακτικά επιπόλαιη. Κι αυτή με έντονα πάθη, τρεις γάμους στο ενεργητικό της και πολλές σχέσεις, που άλλες γνώριζα, άλλες όχι. Με αγαπούσε με τον τρόπο της, αλλά ήταν μια αγάπη που συνοδευόταν από πολύ πόνο, γιατί έπρεπε διαρκώς να την σώζω από το χείλος της καταστροφής. Κάποιες φορές τα κατάφερνα, άλλες όχι –ειδικά όταν ήμουν μικρός και με χρησιμοποιούσε για να αποσπά χρήματα από τον πατέρα μου (είχαν χωρίσει όταν ήμουν τεσσάρων). Και μετά ένιωθα, φυσικά, φοβερές ενοχές που είχα αποτύχει στην αποστολή μου. Αν ήταν να πάει στον πάτο θα έπαιρνε και μένα μαζί της. Δεν με προστάτευσε ποτέ από τη ζωή της –που ήταν μια σειρά από τραγικά λάθη με τραγικές επιπτώσεις.\nΟ Χάρης Βλαβιανός, μωρό, στην αγκαλιά της μητέρας του, στο Σάο Πάολο της Βραζιλίας. «Ήταν μια όμορφη γυναίκα, πολύ δυναμική και χαρισματική, αλλά τρομακτικά επιπόλαιη», λέει. «Με έντονα πάθη κι αυτή ‒όπως ο πατέρας μου‒, τρεις γάμους στο ενεργητικό της και πολλές σχέσεις…»\nΟι γονείς σας πέθαναν, και οι δυο στο νοσοκομείο, σε διάστημα ενός χρόνου –εκείνη πρώτη. Το νιώσατε ως απώλεια, ή, κατά κάποιο τρόπο, ως θανάτους που είχαν συντελεστεί, μεταφορικά, εντός σας από καιρό; Είχε γίνει ήδη εκείνη την εποχή το αίμα νερό;\nΩραία ερώτηση. Σ’ έναν βαθμό έχετε δίκιο. Είχαν συντελεστεί. Αλλά πάντα ελπίζει κανείς σε μια «μεταστροφή», μια «χειρονομία» που μιλάει μιαν άλλη γλώσσα – αυτήν της αγάπης. Το βιβλίο ανοίγει μ’ ένα motto: «Είμαστε οι πληγές που δεν θέλουμε να επουλώσουμε». Επομένως το «αίμα ΔΕΝ γίνεται νερό». Αν είχε γίνει, δεν θα είχα γράψει το βιβλίο. Απλώς μαθαίνει κανείς να ζει με αυτές τις πληγές, συμφιλιώνεται όσο μπορεί με τη ματαίωση. Γιατί ο θάνατος, όπως γράφει και ο Ashbery, «ακυρώνει όλα τα ραντεβού». Άρα, όλα μένουν ανοιχτά. Καμία εκκρεμότητα δεν κλείνει. Δύσκολο να το αποδεχθεί αυτό κανείς, αλλά δεν υπάρχει άλλη επιλογή.\n«Συγχωρώ τους γονείς μου για τα λάθη της νεότητάς τους. Όμως όχι αυτά της ωριμότητάς τους».Tweet\nΣτη συλλογή σας «Adieu» έχετε γράψει ποιήματα πολύ σκληρά και για τους δυο γονείς σας… Μπορώ να σας ζητήσω το πιο σκληρό;\nΝομίζω ότι είναι αυτό που έχει τίτλο «Υποδειγματική παραίτηση»:\nΤι είναι αυτό το παρελθόν;\nΤι είναι αυτή η συγκεκριμένη εικόνα\nπου επανέρχεται για να επιβεβαιώσει\nτο σημερινό πρόσωπο\nτην αλλαγή της έκφρασης\nτη μεταστροφή του βλέμματος;\nΘα ήθελα να σε συγχωρήσω\nαλλά μεσολάβησαν τόσες διαψεύσεις\nσωρεύτηκε τόση σιωπή ανάμεσά μας\nπου δεν υπάρχουν τώρα σχήματα\nν’ αρθρώσουν το αίσθημα της οριστικής απώλειας.\nΗ φύση είναι ελεύθερη να παπαγαλίζει\nτα παράφωνα στιχάκια της\nή η γραφομηχανή ν’ αφηγείται την εποποιία\nάλλης μιας χαμένης ευκαιρίας\nωστόσο εμείς γνωρίζουμε πως το λίγο που μας δόθηκε\nσπαταλήθηκε σε χειρονομίες κι επιφωνήματα\nπως η έπαρση των δακρύων\nδεν αρκεί για να βάλει στα χείλη μας\nόσα πικρά για χρόνια δεν ομολογήθηκαν.\nΔεν θυμάμαι πια πότε άκουσα\nγια τελευταία φορά τη φωνή σου.\nΘα πρέπει να ήταν στις 19 Ιουνίου\nόταν ο τηλεφωνητής μού ευχήθηκε εκείνο το γνωστό\n«να ζήσεις, γιε μου»\nπου επαναλαμβάνεται απαράλλακτο κάθε χρόνο\nμε μια ημέρα καθυστέρηση –\nσημάδι κι αυτό μιας μνήμης\nπου έμαθε ν’ ατενίζει το ερειπωμένο σκηνικό\nμε αξιοθαύμαστη αδιαφορία.\nΘα ζήσω λοιπόν αφού το θέλεις\nγια να σε δω όμως να πεθαίνεις.\nΘα ζήσω για να σε κλάψω όπως δεν θα σε κλάψει κανείς.\nΘα ζήσω, γιατί η τελευταία λέξη αυτής της άρνησης\nθα είναι η μόνη που δεν θα με προδώσει.\n«Θα ζήσω λοιπόν αφού το θέλεις/ για να σε δω όμως να πεθαίνεις./ Θα ζήσω για να σε κλάψω όπως δεν θα σε κλάψει κανείς», γράφει σε ένα ποίημά του ο Χάρης Βλαβιανός.\nΤους συγχωρώ τα λάθη της νεότητάς τους. Ήταν τόσο άπειροι όταν παντρεύτηκαν, κλέφτηκαν πιο σωστά. Η μάνα μου είκοσι δύο και ο πατέρας μου είκοσι πέντε. Όμως όχι αυτά της ωριμότητάς τους. Στη δική μου περίπτωση αυτό το «they may not mean to», μέσα στα χρόνια έγινε, «they mean to».\nΤι σας δίδαξε (πικρά) η σχέση με τον πατέρα σας; Και πώς σας βοήθησε να γίνετε καλός πατέρας ο ίδιος;\nΜε έμαθε να προσπαθώ να ικανοποιώ τις συναισθηματικές κυρίως ανάγκες των παιδιών μου και να είμαι κοντά τους με όσο πιο ουσιαστικό τρόπο μπορώ. Σε ποιο βαθμό το κατάφερα θα το κρίνουν αυτά. Το βιβλίο εξάλλου είναι αφιερωμένο στον Αλέξανδρο και την Ειρήνη και, όπως σημειώνω, «την τεσσαρακοστή έκτη πράξη του βιβλίου θα την γράψουν οι ίδιοι».\nΤο βιβλίο του Χάρη Βλαβιανού «Το αίμα νερό» κυκλοφορεί από τις εκδόσεις Πατάκη.\nΔιαβάστε ακόμα: «Πώς να είσαι σωστός πατέρας όταν είσαι παιδί και ο ίδιος»\nβλαβιανός δεσμός πατέρας ποιητής


[Παρασκήνιο]: Για εκβιασμούς και διπλωματία «κανονιοφόρων» κατηγορεί την Τουρκία ο Βλάσης | multi-news.gr\nHome | ΠΟΛΙΤΙΚΗ | [Παρασκήνιο]: Για εκβιασμούς και διπλωματία «κανονιοφόρων» κατηγορεί την Τουρκία ο Βλάσης\n[Παρασκήνιο]: Για εκβιασμούς και διπλωματία «κανονιοφόρων» κατηγορεί την Τουρκία ο Βλάσης\nΠηγή: ΠΑΡΑΣΚΗΝΙΟ 20/02/2021 15:00 ΠΟΛΙΤΙΚΗ\nΟ υφυπουργός Εξωτερικών αναφέρει ότι η Ελλάδα αντιμετωπίζει την κρίση στη Νοτιοανατολική Μεσόγειο με ψυχραιμία, ετοιμότητα και αποφασιστικότητα, ενώ “η Τουρκία αναπτύσσει μία επεκτατική πολιτική, η οποία βασίζεται σε παράνομες ενέργειες που την καθιστούν παράγοντα αποσταθεροποίησης”\nΑναφερόμενος στους ομογενείς τονίζει ότι “κινητοποιούνται με δική τους πρωτοβουλία, αποδεικνύοντας το υψηλό εθνικό τους φρόνημα και υπενθυμίζοντάς μας ότι μέσα τους χτυπά δυνατά η ελληνική καρδιά”, ενώ υπογραμμίζει και το σημαντικό ρόλος των ομογενειακών ΜΜΕ στην παρούσα συγκυρία.\n“Όλοι μαζί, ενωμένοι, γίνονται άτυπα η φωνή μας στα πέρατα του κόσμου”, επισημαίνει και προσθέτει πως το υπουργείο Εξωτερικών έχει λάβει πρωτοβουλίες, ώστε “οι δίκαιες θέσεις της χώρας να εκπέμπονται με τον κατάλληλο συντονισμένο τρόπο προς τις ξένες κυβερνήσεις, σε διεθνή κέντρα λήψης αποφάσεων, οργανισμούς και ακαδημαϊκούς χώρους” και να αντικρούονται “επικοινωνιακά οι αρνητικές εντυπώσεις που δημιουργούνται για την Ελλάδα από τη διασπορά ψευδών ειδήσεων”.\nΑναφερόμενος στην ψήφο των αποδήμων, όπως λέει αυτό θα είναι μια πραγματικότητα από τις επόμενες εθνικές εκλογές, αποκαθιστώντας έτσι “μια διαχρονική αδικία για τους Έλληνες πολίτες που διαβιούν στο εξωτερικό και δεν μπορούσαν να ασκήσουν το ύψιστο αυτό δημοκρατικό δικαίωμα στον τόπο διαμονής τους”.\n[Euronews]: Ινδονησία: Κάτω από το νερό η πρωτεύουσα Τζακάρτα\n[Gazzetta]: To Ford Puma με αυτόματο σασμάν σε όλες τις EcoBoost Hybrid εκδόσεις


Ξεκινά ο μαστογράφος στην Επάνω Σκάλα -\nΞεκινά ο μαστογράφος στην Επάνω Σκάλα\nΗ αντίστροφη μέτρηση έχει σημάνει για την ανακοίνωση που αναμένεται να δώσει στη δημοσιότητα η πρόεδρος του Κέντρου Υγείας Μυτιλήνης, Ελένη Μακρή, για την έναρξη λειτουργίας του μαστογράφου, τις ημέρες κατά τις οποίες θα μπορούν οι γυναίκες να κάνουν μαστογραφίες και το τηλέφωνο για τα ραντεβού. Πρόκειται για σημαντική εξέλιξη που θα δώσει διέξοδο σε πολλές γυναίκες που αδυνατούν να απευθυνθούν στον ιδιωτικό τομέα πληρώνοντας από την τσέπη τους για τις μαστογραφίες και θα περιοριστεί και η αναμονή, που ούτως ή άλλως υπάρχει και είναι μεγάλη για μαστογραφίες στο νοσοκομείο και στον ιδιωτικό τομέα.\nΗ πρόεδρος του Κέντρου Υγείας Μυτιλήνης κ. Μακρή φέρεται ιδιαίτερα ικανοποιημένη τόσο ως γιατρός όσο και ως γυναίκα για την αναβάθμιση των υπηρεσιών προς τον γυναικείο πληθυσμό του τόπου από το Κέντρο Υγείας. Αφανής ήρωας σε όλη αυτήν την προσπάθεια είναι η Συντονίστρια ιατρός του Κέντρου Υγείας Μυτιλήνης, Ελεονώρα Μανιάτη, η οποία έβαλε στόχο τη λειτουργία του μαστογράφου όταν πριν από 3,5 χρόνια περίπου ανέλαβε τα καθήκοντα της προϊσταμένης. Η κ. Μανιάτη βρήκε τον μεταχειρισμένο μαστογράφο που είχε μεταφερθεί από νοσοκομείο των Αθηνών χωρίς να συνοδεύεται από τον ψηφιοποιητή, που είναι ο υπολογιστής για τη λειτουργία του σωτήριου διαγνωστικού μηχανήματος για την πρόληψη του καρκίνου του μαστού. Κινήθηκαν οι διαδικασίες για την προμήθεια και μετά από αυτό άνοιξε ο δρόμος για την αδειοδότηση, που είναι ένας μεγάλος Γολγοθάς καθώς θα πρέπει να εγκρίνουν φορείς, όπως είναι ο Δημόκριτος, δεδομένου πως πρόκειται για ακτινολογικό μηχάνημα.\nΑπαντώντας σε σχετική ερώτηση των Νέων της Λέσβου η κ. Μανιάτη ανέφερε ότι «παρακαλώ να περιμένετε την ανακοίνωση της προέδρου μας κ. Ελένης Μακρή που θα δίνει όλες τις λεπτομέρειες. Σε ό,τι αφορά το δικό μας ρόλο δεν κάναμε παρά το καθήκον μας. Αυτό είναι το καθημερινό μας μέλημα εδώ στο Κέντρο Υγείας Μυτιλήνης, στην Επάνω Σκάλα, για να μπορούμε κάθε μέρα να βρισκόμαστε όλο και πιο κοντά και δίπλα στον άνθρωπο που μας έχει ανάγκη».\nΜε δανεικό γιατρό\nΕνδεχομένως ο μαστογράφος να είχε λειτουργήσει νωρίτερα αν η χώρα μας δεν είχε βρεθεί στη δίνη της υγειονομικής κρίσης από την άνοιξη του 2020 με τον κορονοϊό, ενώ ένα από τα αγκάθια ήταν και η έλλειψη ιατρού ακτινοδιαγνώστη στο Κέντρο Υγείας της Επάνω Σκάλας. Ο σκόπελος αυτός φαίνεται να ξεπεράστηκε με μία σολομώντεια λύση και συγκεκριμένα, όπως ισχύει και για το νοσοκομείο όπου δεν υπάρχει μόνιμος ακτινοδιαγνώστης γιατρός για να κάνει τις διαγνώσεις των μαστογραφιών, έτσι και για το Κέντρο Υγείας Μυτιλήνης οι διαγνώσεις θα γίνονται από ιδιώτη ακτινολόγο, η οποία μάλιστα υπέγραψε ήδη σχετική σύμβαση.\nΠροηγούμενο άρθροΣήμερα η δίκη των διασωστών μελών ΜΚΟ\nΕπόμενο άρθρο“Σφίγγες” οι εμπλεκόμενοι


Guardians of the Galaxy 2 Star Lord Jacket Cosplay Costume Adult Halloween Peter Quill Star Lord Coat [PRcos8686006] - $98.00 : PrincessCosplay.com\nHome > Guardians of the Galaxy > Guardians of the Galaxy 2 Star Lord Jacket Cosplay Costume Adult Halloween Peter Quill Star Lord Coat\nGuardians of the Galaxy 2 Star Lord Jacket Cosplay Costume Adult Halloween Peter Quill Star Lord Coat\nProducts name: Guardians of the Galaxy 2 Star Lord Jacket Cosplay Costume Adult Halloween Peter Quill Star Lord Coat\nCharacters: Star Lord/Peter Jason Quill\nChoose a ranking for Guardians of the Galaxy 2 Star Lord Jacket Cosplay Costume Adult Halloween Peter Quill Star Lord Coat. 1 star is the worst and 5 stars is the best.\nAnime One Punch-man Cosplay Costume Men Outfit Battleframe Full Set\nMisaki Tobisawa Cosplay Costume Dress Outfit From Ao no Kanata no Four Rhythm\nItem: Guardians of the Galaxy 2 Star Lord Jacket Cosplay Costume Adult Halloween Peter Quill Star Lord Coat


Γεώργιος Διλβόης, ο Ερυθραιώτης ήρωας των ΗΠΑ | Mikrasiatis\nΓεώργιος Διλβόης, ο Ερυθραιώτης ήρωας των ΗΠΑ\n10 Μαρτίου 2012 4 Μαΐου 2021 MikrasiatisΑΡΘΡΑNo Comment on Γεώργιος Διλβόης, ο Ερυθραιώτης ήρωας των ΗΠΑ\nΣτη διασταύρωση των οδών Κ. Βάρναλη και Γ. Παπανδρέου της Ν. Ερυθραίας, τη μικρή πλατεία στολίζει η προτομή του Γεωργίου Διλβόη, που στήθηκε εκεί το 1970 από την Αδελφότητα Αλατσατιανών Ν. Ερυθραίας. Το έργο αυτό του γλύπτη Δ. Γεντέκου είναι το πρώτο από τα τρία μικρασιατικού ενδιαφέροντος μνημεία που ανεγέρθηκαν στο προάστιό μας. Χιλιάδες άνθρωποι, Νεοερυθραιώτες και άλλοι, περνούν από ‘κεί, όμως ελάχιστοι γνωρίζουν ότι η προτομή παριστάνει τον μεγαλύτερο ήρωα της Αμερικής κατά τον Α’ Παγκόσμιο Πόλεμο.\nΟ Γεώργιος Αντωνίου Διλβόης (και Ντιλμπόης ή Διλμπόης, αγγλ. George Dilboy) γεννήθηκε στα Αλάτσατα της Ερυθραίας το 1895 και πολύ νέος μετανάστευσε στην Αμερική το 1909, όπως χιλιάδες άλλοι Ερυθραιώτες, που μαστίζονταν οικονομικά γύρω στο 1900, λόγω της φυλλοξέρας που έπληξε τα αμπέλια τους κι έφερε μεγάλη οικονομική δυσπραγία. Εγκαταστάθηκε στο Σόμερβιλ της Μασαχουσέτης, μαζί με πάρα πολλούς άλλους Αλατσατιανούς που γύρευαν την τύχη τους στις ΗΠΑ.\nΤο 1917, όταν οι ΗΠΑ μπήκαν στον πόλεμο, ο Διλβόης κατατάχτηκε εθελοντής και πήγε στη Γαλλία με το 103ο σύνταγμα του αμερικάνικου στρατού. Στις 18 Ιουλίου 1918 στο χωριό Μπελλώ της Β.Α. Γαλλίας, ο Διλβόης με τον αρχηγό του σώματός του προσεβλήθησαν από γερμανικά πυρά, που βρίσκονταν σε απόσταση 100 μ. Αψηφώντας τον κίνδυνο και με πρωτοφανή γενναιότητα, ο Αλατσατιανός στρατιώτης επιτέθηκε με εφ’ όπλου λόγχη σε γερμανικό μυδραλιοβόλο που υπερασπίζονταν 5 στρατιώτες. Τραυματίστηκε βαρύτατα στο πόδι, σύρθηκε στο έδαφος κι εξακολούθησε μαχόμενος με χειροβομβίδες. Δυο Γερμανοί πυροβολητές σκοτώθηκαν κι οι άλλοι τράπηκαν σε φυγή. Όταν έφθασε το αμερικάνικο απόσπασμα να τον βοηθήσει, τον βρήκε διάτρητο από σφαίρες και με κομμένο πόδι, 25 μέτρα μακριά από το εχθρικό πολυβολείο. Η ηρωική του δράση εξυμνήθηκε αμέσως από τον αμερικάνικο τύπο και ο αρχιστράτηγος Πέρσινγκ ανέφερε στον πρόεδρο των ΗΠΑ ότι «ο Γεώργιος Διλβόης, εις των 10 περιφανεστάτων ηρώων του οικουμενικού πολέμου, έπεσε μαχόμενος με ανδρείαν παραδειγματικήν, επέκεινα και υπεράνω του καθήκοντος.» Ένας Μικρασιάτης μετανάστης θυσιάστηκε με αυταπάρνηση για τη δεύτερη πατρίδα του, πολεμώντας ηρωικότερα κι από τους γνήσιους Αμερικάνους!\nΟ ηρωικός θάνατός του προκάλεσε τεράστια συγκίνηση στην Αμερική. Ο Αμερικανός πρόεδρος Κούλιτζ δήλωσε ότι «αι υπηρεσίαι του Γεωργίου Διλβόη ανεγνωρίσθησαν υπό του έθνους και ολόκληρος η χώρα τω αποτίει φόρον ευγνωμοσύνης.» Η κυβέρνηση των ΗΠΑ τον ανακήρυξε εθνικό ήρωα κι απένειμε στη σορό του το ανώτατο παράσημο του Μεταλλίου της Τιμής. Στο Σικάγο στήθηκε ανδριάντας και στο δημαρχείο της αλατσατιανής ‘’αποικίας’’ Σόμερβιλ προτομή του ήρωα. Επίσης μνημεία προς τιμήν του Διλβόη υπάρχουν στη Ν. Υόρκη, στο Νιου Χαμσάιρ και στη Βοστώνη. Στον πατέρα του Αντώνη Διλβόη απονεμήθηκαν εξαιρετικές τιμές, διακρίσεις και υλικές χορηγίες.\nΕν τω μεταξύ, με ενέργειες του πατέρα του και των Αλατσατιανών, η σορός του Διλβόη μεταφέρθηκε, μετά την παλιννόστηση του 1919, με αμερικάνικο πλοίο στα Λίτζια, παρελήφθη από τον πασίγνωστο Αμερικανό πρόξενο στη Σμύρνη Τζορτζ Χόρτον και με μεγάλες τιμές τοποθετήθηκε προσωρινά κάτω από την αγία τράπεζα της Παναγιάς των Αλατσάτων. Οι Αλατσατιανοί σκόπευαν να στήσουν λαμπρό μνημείο στον ήρωα συμπατριώτη τους, αλλά ο Διωγμός του ’22 ματαίωσε τα σχέδιά τους. Μετά την Καταστροφή, τον Οκτώβρη του 1923 αμερικάνικο αντιτορπιλικό παρέλαβε πάλι τα οστά του Διλβόη και τα μετέφερε στην Αμερική, όπου ενταφιάστηκαν στο εθνικό νεκροταφείο Άρλινγκτον, πλάι στους μεγαλύτερους ήρωες και τις πιο διάσημες προσωπικότητες των ΗΠΑ.\nΤο παράσημο και οι άλλες τιμητικές διακρίσεις του ήρωα διασώθηκαν από τον Αντ. Διλβόη στην Κρήτη το 1922, αλλά χάθηκαν στην Κατοχή, όταν οι Γερμανοί λεηλάτησαν το σπίτι της οικογένειας. Το 1999 ο Αμερικανός πρέσβης στην Αθήνα Νίκολας Μπερνς επέδωσε καινούργιο παράσημο στον ανιψιό του Γ. Διλβόη Γεώργιο Ροζάκη, τιμώντας και πάλι τη μνήμη του μεγάλου νεκρού.\nΚαι στην Ελλάδα τιμήθηκε ο Γεώργιος Διλβόης, φυσικά μόνο από τους Αλατσατιανούς συμπατριώτες του κι όχι από το επίσημο κράτος. Εκτός από τη Ν. Ερυθραία, δρόμους και πλατείες που φέρουν το όνομά του συναντάμε σε περιοχές με Αλατσατιανούς πρόσφυγες (Βύρωνας, Ν. Σμύρνη, Ν. Αλάτσατα Ηρακλείου, Θεσσαλονίκη, ίσως κι αλλού).\n(δημοσιεύθηκε πριν χρόνια στην εφημερίδα της Ν. Ερυθραίας Απόψεις)\nΓεώργιος Διλβόης, Ερυθραία Μικράς Ασίας, ΗΠΑ, Ιωνία, Σμύρνη\nΕκδρομή στην Καστοριά με τον Σύλλογο Μικρασιατών Ευόσμου\n“Εφυγε” η Δόμνα Σαμίου


ΧΕΝ Παλαιού Φαλήρου – Αρχική Σελίδα – Χ.Ε.Ν Αθηνών\nΧΕΝ Παλαιού Φαλήρου – Αρχική Σελίδα\nΔιακεντρικό Πρόγραμμα «Χαρά της Ανάγνωσης»\nΚοπή Πρωτοχρονιάτικης Πίτας ΧΕΝ Π. Φαλήρου, 2015\nΚοπή Πρωτοχρονιάτικης Πίτας ΧΕΝ Π. Φαλήρου, 2001\nΕκδρομή Μελών ΧΕΝ Π. Φαλήρου, Βόλος Μαγνησία, 2014\nΟμάδα Βιβλίου Παλ. Φαλήρου - Κοπή Πρωτοχρονιάτικης πίτας 2017\nΤαυτότητα - Ιστορικό\nΠριν 27 χρόνια, το 1982, Φαληριώτισσες που παρακολουθούσανε μαθήματα στη ΧΕΝΑ, έστησαν με τη βοήθεια ειδικών συνεργατών, ένα πρώτο μικρό ΚΕΝΤΡΟ στο ΦΑΛΗΡΟ. Σε ένα προσφερόμενο χώρο με πολύ κέφι για δουλειά, γυναίκες πόσης ηλικίας έκαναν Γυμναστική, Ζωγραφική, Ομιλίες, Συγκεντρώσεις. Αργότερα μεταφέρθηκε σε ενοικιαζόμενο χώρο και άρχισε το επιμορφωτικό πρόγραμμα, με τμήματα Γυμναστικής, 5 Ξένων Γλωσσών, Ζωγραφική με ομιλίες, με χορούς, με εκδρομές, με εκθέσεις. Άρχισαν επίσης και οι ομάδες βιβλίου, πολυπολιτισμού και περιβάλλοντος.\nΣτα τέλη της δεκαετίας του 80 μετά από έρευνα κάναμε τμήματα για νέες εργαζόμενες (Ταμίες, Πωλήτριες) στα μαγαζιά του Φαλήρου, προσφερόμενο πρόγραμμα κάθε Τετάρτη και Σάββατο έκαναν Γυμναστική, Αυτοάμυνα, Πρώτες Βοήθειες, ενημέρωση για πρωτοβάθμια υγεία.\nΓια πολλές χρονιές είχαμε 2/15ήμερα, θερινά τμήματα πρωινής απασχόλησης για παιδιά 6 -12 ετών από 09:00 – 15:00. Με ειδικές παιδαγωγούς έκαναν κατασκευές, θέατρο, κούκλες, Αγγλικά, περίπατο στη θάλασσα, επίσκεψη στο Παιδικό Μουσείο, στον Εθνικό Κήπο. Πάντα υποστηρίζονταν με βάρδιες από εθελόντριες.\nΓύρω στο 90 ήλθαν ο» πρώτοι Πόντιοι επαναπατρισθέντες στο Φάληρο, με πολλά παιδιά και πολλές ανάγκες. Δημιουργήσαμε ένα αναπτυξιακό πρόγραμμα, προσφερόμενο με τη βοήθεια της ΧΕΝΑ, στήριξης φροντιστηριακής για τα ελληνικά και τα μαθήματα Δημοτικού, Γυμνασίου και Λυκείου.\nΠαράλληλα τα Σάββατα είχαμε τμήμα δημιουργικής απασχόλησης με κατασκευές, θέατρο, επισκέψεις σε μουσεία και εκθέσεις & αρχαιότητες για παιδιά 8 -14 ετών. Οι εθελόντριες δούλευαν με βάρδιες σε όλο το πρόγραμμα για πολλά χρόνια. Τότε άρχισαν και τα μαθήματα (προσφερόμενο τις πρώτες χρονιές) Ελληνικών για ξένους που συνεχίστηκαν για 10 χρόνια περίπου.\nΑπό τις ομάδες βιβλίου του Φαλήρου, ξεπήδησε και ο πρώτος πυρήνας της Ομάδας της Ν. Σμύρνης, με τη στήριξη για πολλά χρόνια από το Π. Φάληρο.\nΠερίπου το 2000 μετά από πολλές έρευνες πλησιάσαμε τις πρώτες γυναίκες της Αγ. Βαρβάρας Π. Φαλήρου και έγινε ο πρώτος πυρήνας του προγράμματος σε προσφερόμενο χώρο του Πνευματικού Κέντρου με ομάδα βιβλίου, με ομιλίες, με μαθήματα πρώτων βοηθειών και εκδηλώσεις. Παράλληλα δημιουργήθηκαν στελέχη από Αγ. Βαρβάρα Π. Φαλήρου, που εδώ και λίγα χρόνια αποτελούν το 5μελές του Φαλήρου.\nΗ ΧΕΝ Π. Φαλήρου παρέχει τα παρακάτω επιμορφωτικά προγράμματα :\nΕπτά τμήματα Γυμναστικής, Τμήματα Ειδικής Γυμναστικής και Πιλάτες,\nΔύο τμήματα χορών, Ελληνικών και Latin,\nΤμήμα κατασκευής κεριού,\nΔύο ομάδες βιβλίου σε Π. Φάληρο και Αγ. Βαρβάρα Π. Φαλήρου και μία ομάδα βιβλίου στο ΚΑΠΗ Αγ. Βαρβάρας Π. Φαλήρου,\nΟμιλίες, συζητήσεις, ξεναγήσεις, εκδρομές, εκδηλώσεις πίτας & αποκριάς.\nΗ ΧΕΝ Παλαιού Φαλήρου συμμετέχει πάντοτε σε όλα τα αναπτυξιακά προγράμματα της ΧΕΝΑ. Σήμερα βρίσκεται σε ενοικιαζόμενο χώρο στο Παλαιό Φάληρο και έχει 21 στελέχη και 170 μέλη.\nΟι Επερχόμενες Εκδηλώσεις - Προγράμματά μας\nΜέγαρα - Πάχη Μεγάρων - Μονή Οσίου Ιερόθεου και Παναγίας Κυπαρισσιώτισσας\nΧΕΝ Αθηνών Εκδηλώσεις ΧΕΝ Παλαιού Φαλήρου\nΔείτε όλες τις Εκδηλώσεις - Προγράμματά μας\nΧ.Ε.Ν Π. Φαλήρου\nΑθανασιάδου Ήβης 6 – 175 61 – Π. Φάληρο\nΤηλέφωνα : 210 – 98 35 114\nΚινητό : 697 80 24 672\nΓραμματεία : Ελένη Λαζαρίδη\nE-Mail : xenpfalirou@xen-athinon.gr


Παραμονή στο στράτευμα και μετά τη σύνταξη | BLOKO\nΑρχική / ΓΕΕΘΑ / Ενοπλες Δυνάμεις / Εξοπλιστικά / νομοσχέδιο / συνταξιοδότηση / Παραμονή στο στράτευμα και μετά τη σύνταξη\n9/28/2017 02:56:00 μ.μ. ΓΕΕΘΑ , Ενοπλες Δυνάμεις , Εξοπλιστικά , νομοσχέδιο , συνταξιοδότηση Edit\nΤη δυνατότητα παραμονής στις ένοπλες δυνάμεις ακόμα και για τους αξιωματικούς που έχουν ήδη\nθεμελιώσει συνταξιοδοτικό δικαίωμα, προβλέπει το νέο νομοσχέδιο του υπουργείου Εθνικής Αμυνας. Επίσης, διευθετούνται μία σειρά από ζητήματα που αφορούν την πώληση παλαιού υλικού, αλλά και την ενεργοποίηση αντισταθμιστικών ωφελημάτων τα οποία εκκρεμούσαν από την εποχή αγοράς των πυραυλικών συστημάτων Patriot από την αμερικανική εταιρεία Raytheon. Μέσω αυτής της ρύθμισης το υπουργείο Εθνικής Αμυνας ευελπιστεί ότι μπορεί να επιτύχει την αναβάθμιση των Patriot, την προμήθεια θερμικών καμερών και ανταλλακτικών για τα οπλικά συστήματα Phalanx για το Π.Ν., καθώς και 3 φουσκωτών σκαφών για τον Στρατό Ξηράς.


PTFE Φάκελος EPDM Φλάντζα - CIXI DONGFENG SEALING & PACKING Co., Ltd.\nΦλάντζα φακέλου PTFE EPDM\nΤο παρέμβυσμα PTFE EPDPE που χρησιμοποιεί το μπουφάν PTFE έχει γίνει δημοφιλές για χρήση σε σοβαρές διαβρωτικές υπηρεσίες λόγω του χαμηλού του min. Στρες καθίσματος, εξαιρετική αντοχή στην ερπυσμό, υψηλή παραμόρφωση και επιλογή μιας ποικιλίας υλικών πλήρωσης για διασφάλιση της βέλτιστης απόδοσης σε οποιαδήποτε συγκεκριμένη εφαρμογή. Χαρακτηριστικό προϊόντος: l Σχεδόν 100% χημικά αντίσταση l Αντίσταση θερμοκρασίας: -200 ~ + 260 ℃ l Αντοχή πίεσης: 4Mpa Εφαρμογή Οι φλάντζες φακέλων PTFE χρησιμοποιούνται ευρέως στις βιομηχανίες ...\nΌροι Πληρωμής: Western Union ή PayPal ， T / T, L /\nΤο παρέμβυσμα PTFE EPDPE που χρησιμοποιεί το μπουφάν PTFE έχει γίνει δημοφιλές για χρήση σε σοβαρές διαβρωτικές υπηρεσίες λόγω του χαμηλού του min. Στρες καθίσματος, εξαιρετική αντοχή στην ερπυσμό, υψηλή παραμόρφωση και επιλογή μιας ποικιλίας υλικών πλήρωσης για διασφάλιση της βέλτιστης απόδοσης σε οποιαδήποτε συγκεκριμένη εφαρμογή.\nl Σχεδόν 100% χημική αντίσταση\nΑντοχή στη θερμοκρασία: -200 ~ + 260 ℃\nΑντοχή πίεσης: 4Mpa\nΤα παρεμβύσματα φακέλων PTFE χρησιμοποιούνται ευρέως σε βιομηχανικά τρόφιμα και διεργασίες όπου δεν επιτρέπεται η μόλυνση του μέσου. Κατάλληλο για μέτρια ισχυρά αλκάλια, κρυογονικά υγρά, οξυγόνο, αέριο χλώριο κ.λπ.


Απογοήτευση στα Ιλίσια | Onsports.gr\nhome ΜπάσκετΑ1 ΑνδρώνΑπογοήτευση στα Ιλίσια Κοινοποιήστε\nΑπογοήτευση στα Ιλίσια\tΣυντάκτης: Αλεξάνδρα Λούτση\nΔημοσίευση: Κυριακή, 18 Μαρτίου 2012 22.48\nΚλίμα απογοήτευσης επικρατεί στα Ιλίσια, αφού ο Ηλυσιακός δεν κατάφερε να υλοποιήσει το στόχο της εισόδου του στην 8άδα.\tΑντίθετα με την περσινή περίοδο, το συγκρότημα του Κώστα Φλεβαράκη κατάφερε φέτος να διασφαλίσει σχετικά γρήγορα την παραμονή του στην κατηγορία, δεν μπόρεσε όμως να φέρει εις πέρας με την ίδια επιτυχία και τον αρχικό στόχο του, που ήταν το πλασάρισμά του στις θέσεις που οδηγούν στα πλέι οφ. Η 8άδα χάθηκε και τυπικά χθες (17/03), μετά την ήττα του από τον Ίκαρο Καλλιθέας, αναμέτρηση στην οποία ο 43χρονος τεχνικός δεν έμεινε ικανοποιημένος από την εικόνα της ομάδας του. Σίγουρα, πάντως, αποτελεί ελαφρυντικό η απουσία του Χάρντινγκ Νάνα, η οποία στοίχισε σε σημαντικό βαθμό στην ομάδα των Ιλισίων στα τελευταία παιχνίδια της. Πλέον, απομένει ένας αγώνας για τον Ηλυσιακό, κόντρα στον Ολυμπιακό, αφού στο πλαίσιο της 25ης αγωνιστικής θα κάνει το ρεπό του.\tΚατηγορία: Μπάσκετ Α1 Ανδρών


toksipnitiri: Στα χέρια του Μαρινάκη ο «Θρύλος»\nΟ Πειραιώτης εφοπλιστής θα συμμετάσχει στην Αύξηση Μετοχικού Κεφαλαίου του Ολυμπιακού με 50 εκατ. ευρώ, ενώ ο Σωκράτης Κόκκαλης θα κρατήσει το 12% των μετοχών και θα παραμείνει στην προεδρία της ομάδας των Πειραιωτών για ακόμα ένα χρόνο.\nΟι διαπραγματεύσεις των δύο πλευρών διήρκεσαν παραπάνω από τρεις ώρες, στο τέλος, όμως, οι δύο άνδρες βρήκαν τη «χρυσή» τομή και βγήκαν από τα γραφεία του Ολυμπιακού στην Πλατεία Αλεξάνδρας, έχοντας πετύχει την ιστορική συμφωνία για την ομάδα του Πειραιά.\nΜε τα νέα δεδομένα η μετοχική σύνθεση της ΠΑΕ Ολυμπιακός είναι: Βαγγελης Μαρινάκης 67%, Σωκράτης Κόκκαλης 12%, Λαυρέντης Λαυρεντιάδης 12%, Ερασιτέχνης ΟΣΦΠ 10%, Διάφοροι μέτοχοι 1%.\n«Όπως σας είχαμε προαναγγείλει και την Τρίτη επετεύχθη συμφωνία με τον κ. Μαρινάκη. Από εδώ και πέρα η ΠΑΕ Ολυμπιακός ενισχύεται σημαντικά και θα διεκδικήσει όλα αυτά που διεκδικούσε και τα προηγούμενα χρόνια. Είναι μία συνεργασία που έχει ως βασικό γνώμονα την πρόοδο και την ενίσχυση της ΠΑΕ Ολυμπιακός», δήλωσε ο Σωκράτης Κόκκαλης, αμέσως μετά τη συμφωνία.\nΜε τη σειρά του ο Βαγγέλης Μαρινάκης επεσήμανε: «Θα παραμείνει πρόεδρος ο κ. Κόκκαλης. Ό,τι συζητούσαμε αφορούσε αποκλειστικά την προοπτική και την ελπίδα για κάτι καλό στον Ολυμπιακό τα επόμενα χρόνια».\nΤέλος, ο νομικός σύμβουλος του Βαγγέλη Μαρινάκη, κ. Βρέντζος, ανέφερε: «Επιτεύχθηκε συμφωνία μεταξύ του Σωκράτη Κόκκαλη και του Βαγγέλη Μαρινάκη. Αποφασίστηκε αύξηση μετοχικού κεφαλαίου κατά 50 εκατ. ευρώ, την οποία θα καλύψει ο κ. Μαρινάκης και θα φτάσει στο 67% των μετοχών, μέσω απόκτησης μετοχών από τον κ. Κόκκαλη. Οι νομικοί και οικονομικοί σύμβουλοι θα κανονίσουν τα περαιτέρω, ο κ. Κόκκαλης θα παραμείνει πρόεδρος».\nστις 6/19/2010 09:17:00 π.μ.\nΑνώνυμος 19 Ιουνίου 2010 - 9:33 π.μ.\nΑνώνυμος 19 Ιουνίου 2010 - 9:46 π.μ.\nΕΛΑ ΜΩΡΗ ΑΕΚΑΡΑΑΑΑΑΑΑΑ!!!!!!!!!